title: Hilse (lehti)

text: Hilse oli vuosina 1977–1980 ilmestynyt Kimmo Miettisen päätoimittama aikakauslehti. Alun perin Miettinen suunnitteli lehden painottumista kirjallisuuteen ja rockiin, mutta painotus kohdistui vahvasti musiikin puolelle ja julkaisusta muodostui uuden aallon äänenkannattaja sekä ensimmäinen merkittävä suomalainen punk-lehti. Hilse-lehdellä, kuten muillakin tuon ajan punk-lehdillä oli monia avustajia. Hilsettä avustivat esimerkiksi Jyrki Siukonen, Leena Lehtinen, Zeus Mattila, Kari Nokkonen, Jari Lehessaari, Jukka Antero Mikkola, Se-yhtyeen Yari, Jyrki Lehtola ja Rami Kuusinen. Jari Lehessaaren kanssa Miettinen oli jo ennen Hilsettä tehnyt lehteä nimeltä Ylermi.


title: Hilse (lehti)

text: "Hilseen" levikki nousi parhaimmillaan 5 000 kappaleen tietämille ja tilaajamääräkin yli tuhanteen. Painosmäärän nousu näkyi myös lehden yleisilmeessä. Siinä missä ensimmäiset "Hilseet" oli kopioitu A4-arkeille ja nidottu sivujen reunoista, tuli lehdestä pian vihkosidottu mustavalkojulkaisu ja vuosikymmenen vaihtuessa se sai vielä värikannet. Kansien ohella ammattimaistuminen näkyi myös muun muassa siinä, että lehden levityskanavat laajenivat R-kioskien lehtipisteisiin saakka. Sisäsivujen suhteen muutokset olivat vähäisempiä ja lehden koko historian ajan sille tunnusomaista olikin se, että sisäsivut koostuivat pitkälti käsin kirjoitettujen arkkien kopioista.


title: Hilse (lehti)

text: Hilseen toiminta laajeni myös levyjulkaisupuolelle ja Miettinen harkitsi jopa lehden myymistä suuremmalle kustantajalle. Aikeet kuitenkin hautautuivat, Hilse-lehden ilmestyminen lopetettiin ja rinnalle syntyneen Hilse-levyt-merkin katalogi myytiin Poko Rekordsille.


title: Natasha Gregson Wagner

text: Natasha Gregson Wagner (s. 29. syyskuuta 1970) on yhdysvaltalainen näyttelijä. Hänen äitinsä oli näyttelijä Natalie Wood, joka hukkui tyttärensä ollessa vasta 11-vuotias.


title: Natasha Gregson Wagner

text: Gregson Wagnerin rooleihin lukeutuvat muun muassa April Skouris televisiosarjassa "4400" ja Beth Greeley televisiosarjassa "Pasadena". Hän on esiintynyt myös elokuvissa kuten "Buffy, vampyyrintappaja", "Urban Legend – kauhutarinoita" ja "High Fidelity – Uskollinen äänentoisto".


title: Hilse-levyt

text: Hilse-levyt oli Kimmo Miettisen luotsaama "Hilse"-lehden kylkeen perustama levymerkki. Levymerkin ensimmäinen levyjulkaisu oli vuonna 1979 ilmestynyt punk-klassikoksi muodostunut eri esittäjien kokoelma "Hilselp", jossa oli 18 esitystä 18 eri yhtyeeltä. Levy sai myös pian edellistä vähemmälle huomiolle jääneen jatko-osan "Hilse II". Tässä oli mukana neljä yhtyettä, kukin neljällä kappaleella.


title: Hilse-levyt

text: Levymerkin kolmas pitkäsoitto oli hyvinkääläisen Vandaalit-yhtyeen "Namuja lapsille". Molemmilla kokoelmilla mukana ollut tamperelainen Tinneri hajosi ja jälkimmäisellä kokoelmalla mukana ollut raisiolainen SIG siirtyi Johanna-yhtiölle vuonna 1980.


title: Hilse-levyt

text: Lisäksi levymerkki julkaisi kolme singleä kolmelta eri bändiltä. Hämeenlinnalainen Hurskas ja vammalalainen Tyhjät patterit jäivät vähemmälle huomiolle, mutta Hassisen kone saavutti debyyttisinglellään "Hassisen kone / Kolumpia orkesteri" suurempaa huomiota.


title: Hilse-levyt

text: Syksyllä 1980 Miettinen myi Hassisen koneen valmiin albumin ja levymerkkinsä oikeudet Poko Rekordsille, joka saattoi julki sekä Hilseen kautta julkaisematta jääneitä sangen vähälle huomiolle jääneitä yksittäisprojekteja että Hassisen koneen tulevat julkaisut, joista muodostui aikansa suomirockin merkkiteoksia. Samoin Poko sitoutui julkaisemaan Vandaalien toisen LP:n.


title: Hilse-levyt

text: Vandaalien comebackin kaksi levyä julkaistiin Hilse-merkin alla 1990-luvulla.


title: Hannu Turunen

text: Hannu Tapani Turunen (s. 24. kesäkuuta 1956 Savonlinna) on entinen suomalainen jalkapalloilija.


title: Hannu Turunen

text: Keskikenttäpelaaja "Hodo" Turunen edusti Suomea 66 A-maaottelussa vuosina 1978–1987 ja teki niissä kolme maalia. Maajoukkueuransa lopettaessaan hän oli neljänneksi eniten maaotteluita pelannut suomalaisjalkapalloilija. Hän pelasi Suomen toistaiseksi viimeisessä olympiakisoihin osallistuneessa jalkapallojoukkueessa Moskovan 1980 kisoissa.


title: Hannu Turunen

text: Turunen pelasi SM-sarjassa 314 ottelua vuosina 1978–1990 ja teki niissä 26 maalia. Kopareiden joukkueessa hän saavutti SM-hopeaa vuosina 1978 ja 1981. Pelaajauransa jälkeen hän on toiminut muun muassa Kuopion Palloseuran päävalmentajana vuosina 1995–1996. Nykyisin Turunen toimii Pyörön yläasteen vahtimestarina ja talonmiehenä.


title: Lisa Bonet

text: Lisa Michelle Bonet (s. 16. marraskuuta 1967 San Francisco) on yhdysvaltalainen näyttelijä. Hän esiintyi "Bill Cosby Showssa" vuosina 1984–1987 ja 1989–1991; lisäksi hän tuli tunnetuksi sen spinoffista "A Different World," jota esitettiin Suomessa nimellä "Kreisi College."


title: Lisa Bonet

text: Bonetin isä on afroamerikkalainen ja äiti aškenasijuutalainen. Hän on uransa aikana näytellyt myös lukuisissa elokuvissa, joiden joukkoon lukeutuvat "Noiduttu sydän" (1987) ja "High Fidelity" (2000).


title: Lisa Bonet

text: Bonet oli vuosina 1987–1993 naimisissa Lenny Kravitzin kanssa, ja heidän tyttärensä Zoë Kravitz on myös näyttelijä. Bonet oli vuonna 1986 ehdolla Emmy-palkinnon saajaksi.


title: Lisa Bonet

text: Tytär Zoë Isabella Kravitz syntyi 1. joulukuuta 1988.


title: Lisa Bonet

text: Vuonna 2005 hän alkoi seurustella näyttelijä Jason Momoan kanssa; he menivät naimisiin vuonna 2007. 23. heinäkuuta 2007 Bonet sai toisen lapsensa Lola Iolani Momoan ja 15. joulukuuta 2008 pojan Nakoa-Wolf Manakauapo Namakaeha Momoa.


title: Lisa Bonet

text: Vaikka Bonet käyttää yhä ammatillisesti nimeä Lisa Bonet, hän muutti viralliseksi nimekseen Lilakoi Moon vuonna 1995.


title: Natasha Henstridge

text: Natasha Henstridge (s. 15. elokuuta 1974) on kanadalainen malli ja näyttelijä.


title: Natasha Henstridge

text: Henstridge syntyi Newfoundlandissa, mutta lähti 14-vuotiaana mallintöihin Pariisiin. Hänellä on ollut huomattavia rooleja muiden muassa elokuvissa "Peto" (1995), "Peto 2" (1998), "Ghosts of Mars" (2001), "Peto III" (2004) ja "Koko potti 2" (2004). Henstridge ääninäyttelee mrs. Elleninä South Park -jaksossa "Kauneusleikkaus".


title: Natasha Henstridge

text: Henstridge oli aiemmin naimisissa Damian Chapan kanssa, ja myöhemmin hän on saanut kaksi lasta näyttelijä Liam Waiten kanssa. Nykyään Henstridge asuu avoliitossa näyttelijä Darius Daneshin kanssa.


title: Suhl

text: Suhl on kaupunki Thüringenin osavaltiossa, keskisessä Saksassa. Se sijaitsee Thüringeninmetsän alueella, Lauterin ja Haselin laaksoissa. Kaupungissa asui 36 778 ihmistä vuonna 2015.


title: Suhl

text: Varhaisin maininta Suhlista historiallisissa lähteissä on peräisin vuodelta 1318. Sille myönnettiin viralliset kaupunginoikeudet vuonna 1527. Vuodesta 1952 vuoteen 1990 Suhl oli itäsaksalaisen Suhlin piirin pääkaupunki. 1. huhtikuuta vuonna 1994 kaupunkiin liitettiin Albrechtsin, Dietzhausenin, Vesserin ja Wichtshausenin kunnat.


title: Suhl

text: Suhl on niin kutsuttu piiritön kaupunki (), eli se ei kuulu mihinkään Saksan piirikunnista.


title: Suhl

text: Suhl on ollut Lahden ystävyyskaupunki vuodesta 1988.


title: Lippe

text: Lippe on joki Nordrhein-Westfalenin osavaltiossa Saksassa. Se on Reinin oikeanpuoleinen sivujoki. Joen pituus on 255 kilometriä ja valuma-alue 4 882 neliökilometriä. Sen alkulähde sijaitsee Bad Lippspringen kaupungissa. Joki laskee Reiniin Weselin kaupungin alueella. Muita kaupunkeja joen varrella ovat muun muassa Hamm, Dorsten, Lippstadt, Lünen, Marl ja Paderborn.


title: Liquire and Drugs

text: 20 suosikkia – Liquire and Drugs on Peer Günt kokoelmalevy, joka julkaistiin vuonna 2002. Albumi on osa "20 suosikkia" -kokoelmalevysarjaa.


title: Pako (2. tuotantokausi)

text: Televisiosarjan "Pako" toisessa tuotantokaudessa on 22 jaksoa, jotka julkaistiin ensimmäisen kerran FOX-kanavan verkossa elokuusta 2006 huhtikuuhun 2007.


title: Pako (2. tuotantokausi)

text: Kausi jatkaa tapahtumien seuraamista kahdeksan tuntia vankilapaon jälkeen. Sarjaan tulee mukaan uusi päähenkilö, FBI:n erikoisagentti Alexander Mahone, jota esittää näyttelija William Fichtner.


title: Pako (2. tuotantokausi)

text: Kauden ensimmäisten 13 jakson juoni seuraa karkureiden yrityksiä saada yhteys läheisiinsä. He myös etsivät Westmorelandin miljoonia ja yrittävät paeta Michaelin suunnitelmien avulla maasta. Kauden viimeiset yhdeksän jaksoa keskittyvät salaliittojuonen paljastamiseen. Kausi seuraa suunnilleen kolme viikkoa hahmojen elämää.


title: Pako (2. tuotantokausi)

text: Toisen tuotantokauden DVD-boksi julkaistiin Euroopassa 7. syyskuuta 2007.


title: Juha Dahllund

text: Juha Kalevi Dahllund (s. 20. maaliskuuta 1954 Helsinki) on entinen suomalainen jalkapalloilija.


title: Juha Dahllund

text: Keskikenttäpelaaja "Dalla" Dahllund edusti Suomea 22 A-maaottelussa. Hän pelasi Suomen toistaiseksi viimeisessä olympiakisoihin osallistuneessa jalkapallojoukkueessa Moskovan 1980 kisoissa.


title: Juha Dahllund

text: Dahllund voitti Helsingin Jalkapalloklubin joukkueessa Suomen mestaruuden vuosina 1973, 1978, 1981 ja 1985 sekä Suomen Cupin vuosina 1981 ja 1984. Kaikkiaan hän pelasi HJK:n ja Kiffenin joukkueissa 259 SM-sarjaottelua vuosina 1972–1985 ja teki niissä 22 maalia. Urheilutoimittajain liitto valitsi hänet vuoden suomalaisjalkapalloilijaksi 1981.


title: Jane Krakowski

text: Jane Krakowski (s. 11. lokakuuta 1968 Parsippany-Troy Hills, New Jersey) on Tony-palkittu näyttelijä ja laulaja. Hänet tunnetaan rooleistaan "Ally McBealin" Elaine Vassalina ja "30 Rockin" Jenna Maroneyna.


title: Jane Krakowski

text: Krakowskin ensimmäinen suuri televisioesiintyminen oli saippusarjassa "Search for Tomorrow" vuonna 1984, hän esitti sarjassa Theresa Rebecca Kendallia ohjelman loppuun asti 1986. Krakowski sai Emmy-ehdokkuuden roolistaan vuonna 1987.


title: Jane Krakowski

text: Vuonna 1997 Krakowski sai televisioroolin, josta hänet tunnetaan nykyisin. Hän esitti toimistoassistentti Elaine Vassalia Ally McBeal -televisiosarjassa viiden tuotantokauden ajan vuoteen 2002 asti. Krakowskin rooli Ally McBealissa toi hänelle Golden Globe -ehdokkuuden vuonna 1999.


title: Jane Krakowski

text: Krakowski sai roolin NBC:n komediasarjassa 30 Rock vuonna 2006, hän esittää sarjassa Jenna Maroneyta. Nykyään hän näyttelee Netflixin tuottamassa sarjassa "Unbreakble Kimmy Schmidt". Sarjan esittäminen alkoi Netflixissä maaliskuussa 2015.


title: Jane Krakowski

text: Krakowski on esiintynyt myös elokuvissa, kuten "Rotukoiria ja romantiikkaa", "Alfie", "Faijalla hommat hanskassa", "Vaarallinen suhde", "The Flintstones – Viva Rock Vegas" ja "".


title: Jane Krakowski

text: Koulutettuna laulajana Krakowski on tehnyt useita esiintymisiä eri teatteriesityksissä. Hän esiintyi vuonna 1989 Broadway-musikaalissa "Grand Hotel". Vuonna 2003 hän voitti Tony-palkinnon musikaalista "Nine".


title: Golden Greats (Peer Günt)

text: Golden Greats on suomalaisen Peer Günt -yhtyeen toinen kokoelmalevy. Se julkaistiin vuonna 1997.


title: Golden Greats (Peer Günt)

text: Albumin kuvat on ottanut Juha Metso.


title: Sophie Cottin

text: Sophie Cottin (os. Ristaud; 1773 Tonneins, Ranska – elokuu 1807 Pariisi) on ranskalainen kirjailija. Hän julkaisi viisi varhaisromanttista tyyliä edustavaa romaania.


title: Sophie Cottin

text: Sophie Ristaud avioitui 17-vuotiaana varakkaan pankkiiri Cottinin kanssa. Jäätyään leskeksi 20-vuotiaana hän muutti Pariisiin, jossa vietti lopun elämänsä.


title: Sophie Cottin

text: Ranskan suuren vallankumouksen hirmuhallinnon aikana Cottin lahjoitti osan omaisuudestaan vallankumoustribunaalin puhemiehenä toimineelle Fouquier-Tinvillelle koettaessaan turhaan pelastaa kaksi perheensä jäsentä mestauslavalta.


title: Sophie Cottin

text: Lokakuussa 1795 hän vastaanotti kotiinsa Vaublancin kreivin, pitkäaikaisen poliitikon, joka oli joutunut maanpakoon ja tuomittu poissaolevana kuolemaan osallistuttuaan kuningasmielisten kapinaan 13. "vendémiaire"-kuuta vallankumouksen vuonna IV. Pakopaikan järjesti kirjailijan ystävättären puoliso, pitkäaikainen poliitikko Jean-Baptiste-Marie-François Bresson.


title: Sophie Cottin

text: Kirjallisuus ja kirjoittaminen olivat aluksi Cottinille pelkkä harrastus ilman julkaisutarkoitusta, mutta lopulta hän julkaisi viisi romaania: "Claire d'Albe", "Malvina", "Amélie de Mansfield", "Mathilde" ja "Elisabeth ou les Exilés de Sibérie", jotka Alexandre Petitot kokosi vuonna 1817 5-osaiseksi teokseksi.


title: Sophie Cottin

text: Romaaneissaan Sophie Cottin loi oman tyylinsä. Hän ei harrastanut ylitsevuotavia kuvailuja tai teeskentelevää sievistelyä muttei myöskään miesmäistä tyyliä, kuten kuuluisa aikalaisensa Mme de Staël. Cottinin teoksia leimaa romanttinen melankolia. Henkilöiden tunne-elämää kuvataan vahvoin vedoin, mutta vaikka he elävät pikemmin mielikuvitusmaailmassa kuin todellista elämää, juonikäänteet jaksavat kiinnostaa.


title: Sophie Cottin

text: Teoksista tuli suosittuja. Eräiden tietojen mukaan Mme Cottin lahjoitti kirjoista saamiaan tuloja köyhille, toisten mukaan tulot tarvittiin hän omassa taloudessaan.


title: Tsu

text: Tsu () on Japanin kaupunki Honshūn saarella Mien prefektuurissa. Se on Mien prefektuurin pääkaupunki. Se sijaitsee prefektuurin keskiosassa Tyynenmeren Isenlahden rannalla Nagoyan lounaispuolella. Kaupungissa on 281 588 asukasta (vuonna 2017) ja sen pinta-ala on 711,11 neliökilometriä.


title: Tsu

text: Vanhastaan paikkakunta tunnettiin nimellä "Anōtsu" () ja se oli merkittävä satamakaupunki Kiinan kanssa käydylle kaupalle (”tsu” merkitsee satamaa). Edo-kaudella se kehittyi linnanaluskaupunkina ja pysähdyspaikkana Iseen matkalla oleville pyhiinvaeltajille. Japanin kuntalaitoksen perustamisen yhteydessä vuonna 1889 Tsusta tuli yhdessä 30 muun paikkakunnan kanssa yksi maan ensimmäisistä hallinnollisista kaupungeista. Kaupunkiin syntyi paljon kehruuteollisuutta, myöhemmin toisen maailmansodan jälkeen elektroniikka- ja laivanrakennusteollisuutta. Kaupunki laajeni huomattavasti vuoden 2006 kuntaliitoksessa, kun siihen liitettiin Hisain kaupunki, kuusi kauppalaa ja kaksi kylää.


title: Years On The Road

text: Years On The Road on suomalaisen Peer Günt -yhtyeen ensimmäinen varsinainen kokoelmalevy. Se julkaistiin vuonna 1989. Kannen kuvat Juha Metso.


title: Greg Eagles

text: Greg Eagles (s. 28. lokakuuta 1970 Milwaukee, Wisconsin) on yhdysvaltalainen ääninäyttelijä, joka tunnetaan parhaiten animaatiosarjasta The Grim Adventures of Billy & Mandy.


title: Greg Eagles

text: Eagles aloitti uransa vuonna 1993 ja varsinaisesti ääninäyttelemisen vuonna 1995 lyhytanimaatiossa Buy One, Get One Free. Seuraavana vuonna hän aloitti ääninäyttelemisen useissa videopeleissä, kuten Metal Gear Solid, Fallout 2 ja Tenchu 2. Samalla Eagles teki pieniä äänirooleja animaatioihin, kuten Dexterin laboratorio, Tehotytöt, Batman of the Future ja The Zeta Project. Vuonna 2001 hän tuli tunnetuksi Grimmin ääniroolista animaatiosarjassa The Grim Adventures of Billy & Mandy, jonka roolissa Eagles oli vuoteen 2007 asti. Hän toimi sarjan aikana myös sarjakuvasankari Luke Cagen äänenä videopelissä . Hän on toiminut myös Aku Akun äänenä Crash of the Titansista lähtien Crash Bandicoot-pelisarjassa.


title: Jousikvartetit Ritarihuoneella

text: Jousikvartetit Ritarihuoneella on kaudesta 2004–2005 lähtien toteutettu kausittainen konserttisarja, jossa eri jousikvartetit esiintyvät muutaman teeman puitteissa kootun musiikin soittamiseen. Konserttipaikkana on Helsingissä sijaitseva Ritarihuone.


title: Jousikvartetit Ritarihuoneella

text: Uusi Helsinki -kvartetti on toiminut tämän vuosittain pidettävän konserttisarjan sieluna. Kaiken perustana on tietenkin rakkaus musiikkiin, kamarimusiikkiin ja erityisesti jousikvartetin soittamaan kamarimusiikkiin.


title: Jousikvartetit Ritarihuoneella

text: Suomen kesä on lyhyt mutta täynnä kulttuuritapahtumia, joissa myös kamarimuusikot pääsevät esiintymään. Merkittävimpiin kesätapahtumiin kuuluu Kuhmon Kamarimusiikin festivaali, jonka eräänlaiseksi talviseksi tapahtumaksi on kohonnut juuri Jousikvartetit Ritarihuoneella -konserttisarja.


title: Jousikvartetit Ritarihuoneella

text: Musiikillisesti sarjassa esitetään sekä vanhempaa että myös aivan nykyhetken jousikvarttien musiikkia. Varsinkin Uusi Helsinki -kvartetti on ottanut ohjelmistoonsa Jouni Kaipaisen sävellyksiä. Kauden aikana on tarkoitus esittää noin kahdeksan konserttia, joten konsertit ovat yleensä kerran kuukaudessa.


title: Jousikvartetit Ritarihuoneella

text: Konserttisarja pidetään Helsingin Ritarihuoneella sen suuressa aateliston täysistuntosalissa, jonka pinta-ala on 464 neliömetriä ja korkeus noin 10 metriä. Salin uusgoottilainen arkkitehtuuri korostaa linnamaisuutta, ja usein salia verrataankin keskieurooppalaisiin linnasaleihin. Koristeellisuudessaan sali on ainutlaatuinen, sillä aatelissukujen vaakunat seinillä luovat paikan erilaisuuden. Lisäksi salia pidetään akustisesti kiitettävänä.


title: Jousikvartetit Ritarihuoneella

text:
Tämän ensimmäisen kauden teemaksi oli valittu Ludwig van Beethovenin op. 18 ja Béla Bartókin kuusi jousikvartettoa.
*  *  *


title: Jousikvartetit Ritarihuoneella

text: Uusi Helsinki -kvartetti esiintyi 21.11.2004, ja ohjelmistossa oli:


Jousikvartetit Ritarihuoneella


title: Jousikvartetit Ritarihuoneella

text: UTA-kvartetti esiintyi 12.11.2004, ja ohjelmassa oli:


title: Jousikvartetit Ritarihuoneella

text: Meta4 esiintyi 23.1.2005, ja ohjelmassa oli:


title: Jousikvartetit Ritarihuoneella

text: Uusi Helsinki -kvartetti esiintyi 13.2.2005, ja ohjelmistossa oli:


title: Jousikvartetit Ritarihuoneella

text: Tempera-kvartetti esiintyi 20.3.2005, ja ohjelmassa oli:


title: Jousikvartetit Ritarihuoneella

text: Julliard-kvartetti esiintyi 17.4.2005, ja ohjelmassa oli:


title: Jousikvartetit Ritarihuoneella

text:
Tämän kauden teemoiksi oli valittu Ludwig van Beethovenin keskikauden jousikvartetot (op. 59–95) ja Felix Mendelssohnin jousikvartetot.
*  *  *


title: Jousikvartetit Ritarihuoneella

text: Uusi Helsinki -kvartetti esiintyi 30.10.2005, ja ohjelmana oli:


title: Jousikvartetit Ritarihuoneella

text: Hagen-kvartetti esiintyi 19.11.2005, ja ohjelmassa oli:


title: Jousikvartetit Ritarihuoneella

text: UTA-kvartetti esiintyi 20.11.2005 täydennettynä Atte Kilpeläisellä, joka soitti alttoviulua, ja ohjelmassa oli:


title: Jousikvartetit Ritarihuoneella

text: Kamus-kvartetti esiintyi 11.11.2005, ja ohjelmassa oli:


title: Jousikvartetit Ritarihuoneella

text: Tempera-kvartetti esiintyi 22.1.2006, ja ohjelmistossa oli:


title: Jousikvartetit Ritarihuoneella

text: Meta4 esiintyi 26.2.2006, ja ohjelmistossa oli:


title: Jousikvartetit Ritarihuoneella

text: Uusi Helsinki -kvartetti esiintyi 2.3.2006, ja ohjelmistossa oli:


title: Jousikvartetit Ritarihuoneella

text: Vertavo-kvartetti esiintyi 9.4.2006, ja ohjelmistossa oli:


title: Jousikvartetit Ritarihuoneella

text:
Kauden teemoiksi oli valittu myös tälle vuodelle Beethovenin myöhäiset kvartetot (op. 127–135) ja Jouni Kaipaisen kvartetot
*  *  *


title: Jousikvartetit Ritarihuoneella

text: Vogler-kvartetti esiintyi 22.10.2006, ja ohjelmistossa oli:


Jousikvartetit Ritarihuoneella


title: Jousikvartetit Ritarihuoneella

text: Uusi Helsinki -kvartetti esiintyi 19.11.2006 ja teemana oli "Jouni Kaipainen 50 vuotta". Ohjelmistossa oli:


title: Jousikvartetit Ritarihuoneella

text: Kamus-kvartetti esiintyi 10.11.2006, täydennettynä Christoffer Sundqvist, klarinettija ohjelmistossa oli:


title: Jousikvartetit Ritarihuoneella

text: Uusi Helsinki -kvartetti esiintyi 14.1.2007, ja ohjelmistossa oli:


title: Jousikvartetit Ritarihuoneella

text: Hagen-kvartetti esiintyi 4. 2.2007, ja ohjelmistossa oli:


title: Jousikvartetit Ritarihuoneella

text: Meta4 esiintyi 8.3.2007, ja ohjelmistossa oli:


title: Jousikvartetit Ritarihuoneella

text: Kokkola-kvartetti esiintyi 15.4.2007, ja ohjelmistossa oli:


title: Jousikvartetit Ritarihuoneella

text: Julliard-kvartetti esiintyi 29.4.2007, ja ohjelmistossa oli:


title: Jousikvartetit Ritarihuoneella

text: Uusi Helsinki -kvartetti esiintyi 21.10.2007 Teemana ""Uusi Helsinki -kvartetti 25 vuotta"", kvartetin vahvistuksena olivat Jan Söderblom, viulu; Satu Koivula, viulu; Jussi Tuhkanen, alttoviulu; Marko Ylönen, sello. Ohjelmistossa oli:


title: Jousikvartetit Ritarihuoneella

text: Uusi Helsinki -kvartetti esiintyi 28.10.2007 teemana ""Uusi Helsinki-kvartetti 25 vuotta"", kvartetin täydennyksenä olivat: Lilli Paasikivi, mezzosopraano; Marko Ylönen, sello. Ohjelmistossa oli:


title: Jousikvartetit Ritarihuoneella

text: Keller-kvartetti esiintyi 18.11. Ohjelmistossa oli:


title: Jousikvartetit Ritarihuoneella

text: Tokio-kvartetti esiintyi 9.12. Ohjelmistossa oli:


title: Jousikvartetit Ritarihuoneella

text: Vertavo-kvartetti esiintyi 13.1. Ohjelmistossa oli:


title: Jousikvartetit Ritarihuoneella

text: Tempera-kvartetti & Aleksander Rudin, sello 24.2. Ohjelmistossa oli:


title: Jousikvartetit Ritarihuoneella

text: Kamus-kvartetti + Uusi Helsinki -kvartetti & Matti Hirvikangas, alttoviulu; Andreas Brantelid, sello, esiintyivät 30.3. Ohjelmistossa oli:


title: Jousikvartetit Ritarihuoneella

text: *  *  *  Aron-kvartetti esiintyi 28.9.2008, ja ohjelmistossa oli:


title: Jousikvartetit Ritarihuoneella

text: Vertavo-kvartetti esiintyi 26.10.2008, ja ohjelmistossa oli:


Jousikvartetit Ritarihuoneella


title: Jousikvartetit Ritarihuoneella

text: Uusi Helsinki-kvartetti & Christoffer Sundqvist, klarinetti esiintyi 9.11.3008, ja ohjelmistossa oli:


title: Jousikvartetit Ritarihuoneella

text: Jousia-kvartetti esiintyi 14.12.2008, ja ohjelmistossa oli:


title: Jousikvartetit Ritarihuoneella

text: Guarneri-kvartetti esiintyy 25.1.2009, ja ohjelmistossa on:


title: Jousikvartetit Ritarihuoneella

text: Kamus-kvartetti esiintyy 22.2.2009, ja ohjelmistossa on:


title: Jousikvartetit Ritarihuoneella

text: Juilliard-kvartetti esiintyy 29.3.2009, ja ohjelmistossa on:


title: Jousikvartetit Ritarihuoneella

text: Uusi Helsinki -kvartetti esiintyy 19.4.2009, ja ohjelmistossa on:


title: Lipetsk

text: Lipetsk on 508 887 asukkaan (2010) venäläinen kaupunki, joka sijaitsee Moskovasta 508 kilometriä kaakkoon Voronež-joen varrella. Kaupunki on 1,17 miljoonan asukkaan Lipetskin alueen hallintokeskus.


title: Lipetsk

text: Ensimmäinen maininta Lipetskistä on 1200-luvulta. Vuonna 1284 mongolit tuhosivat kaupungin. Vuonna 1702 Pietari Suuri rakennutti kaupunkiin rautaruukin, jossa läheisten rautamalmiesiintymien malmista valmistettiin valurautaa tykinammuksia varten.


title: Lipetsk

text: Vuosina 1926-1933 kaupungissa sijaitsi salainen saksalainen hävittäjälentäjäkoulu tulevia Saksan ilmavoimia varten.


title: Lipetsk

text: Venäjän suurimpiin kaivos- ja metallurgia-alan yhtiöihin kuuluvan Novolipetsk Steelin pääkonttori on Lipetskissä.


title: Lipetsk

text: Lipetsk tarkoittaa lehmusten kaupunkia: kaupungin vaakunassa ja lipussa esiintyy lehmus.


title: Sarah Chalke

text: Sarah Chalke (s. 27. elokuuta 1976) on kanadalainen televisio- ja elokuvanäyttelijä. Hänet tunnetaan parhaiten yhdysvaltalaisesta komediasarjasta "Tuho-osasto", jossa hän näytteli lääkäri Elliot Reidiä vuosina 2001–2010. 1990-luvulla Chalke esiintyi pitkään Roseanne Barrin "Roseanne"-sarjassa.


title: Sarah Chalke

text: Chalke on näytellyt myös muun muassa televisiosarjoissa "Ensisilmäyksellä" (2008–2009) ja "Mad Love" (2011). Hän esiintyi sivuosassa komediasarjan "Puumanainen" kolmannella tuotantokaudella.


title: Sarah Chalke

text: Chalke syntyi Ontariossa ja kasvoi Vancouverissa, Brittiläisessä Kolumbiassa. Hän on Doug ja Angie Chalken kolmesta tyttärestä keskimmäinen. Äiti on kotoisin Rostockista, Saksasta, ja vaikka Sarah Chalke puhuu äidinkielenään englantia, hän hallitsee sujuvasti myös saksan kielen.


title: Sarah Chalke

text: Chalke on kasvissyöjä. Hän menetti sekä tätinsä että isoäitinsä rintasyövälle ja esiintyikin vuonna 2006 televisioelokuvassa "Why I Wore Lipstick To My Mastectomy".


title: Salmela Komitea

text: Salmela Komitea on vuonna 1983 perustettu suomalainen rock-yhtye. Yhtyeen keulakuvana toimii laulusolisti Jukka Salmela. Salmela Komitea oli suosionsa huipulla 1980-luvulla. Yhtyeen tunnetuimpia kappaleita ovat muun muassa "Löydän silmistäsi taivaan", "Öiseen kaupunkiin", "Mustat saappaat valtaa maan" ja "Diiva". Salmela Komitean ainoa studioalbumi on "Salmela Komitea 1" vuodelta 1985, joka ei menestynyt kovin hyvin.


title: Salmela Komitea

text: Salmela Komitean perustivat kesällä 1983 Jukka Salmela, Tommi Kekoni, Antti S. Vihinen, Jyrki Keskinen, Tero Mäkinen ja Esa Niva.


title: Salmela Komitea

text: Salmela Komitea on tehnyt muutamia keikkoja vuoden 2004 jälkeen.


title: Salmela Komitea

text: Salmela Komitean esittämä musiikki on suomirockia. Jukka Salmela keksi termin ”BIG Music”, joka kuvaa yhtyeen mahtipontista linjaa.


title: Patti LaBelle

text: Patti LaBelle (s. 24. toukokuuta 1944) on Grammy-palkittu yhdysvaltalainen R&B- ja soul-laulaja-lauluntekijä. Hänellä on tähti Hollywood Walk of Famella.


title: Patti LaBelle

text:
LaBelle tuli alun alkaen tunnetuksi yhtyeistään "Patti LaBelle & the Bluebelles" ja "Labelle". Ensimmäisen sooloalbuminsa hän julkaisi vuonna 1977. Hänellä todettiin vuonna 1995 diabetes, ja hän on sittemmin julkaissut kaksi diabeetikoille suunnattua keittokirjaa.
mm.


title: Amerikan historia

text: Amerikan historia muodostuu pitkäaikaisesta tapahtumasarjasta Amerikan mantereella. Sen katsotaan alkaneen Amerikan asuttamisesta, ja jatkuneen nykypäivään saakka. Ensimmäiset asukkaat saapuivat Aasiasta useina eri ryhminä. Vaelluksen ajankohtaa ei ole tarkoin pystytty selvittämään, mutta sen uskotaan alkaneen noin 14 000 vuotta sitten tai aikaisemmin. Suurin osa tutkijoista on hyväksynyt teorian, jonka mukaan muuttoliike on kulkenut Beringin salmen poikki. Kun Kanadan yllä ollut mannerjäätikkö alkoi sulaa, ihmiset saattoivat vaeltaa jäättömäksi muuttuneiden seutujen kautta Amerikkaan. Uusimpien arvioiden mukaan näitä jäättömiä seutuja on arveltu olleen etenkin rannikoilla, nykyään meren pinnan alla olevilla alueilla. Arkeologit ovat löytäneet monia yhtäläisyyksiä Siperian vanhojen yhteisöjen ja Amerikan mantereen asuttajien väliltä. Eräiden nykytutkimusten valossa osa ihmisistä on voinut saapua myös Euroopasta jään reunaa pitkin.


title: Amerikan historia

text: Ensimmäisinä saapuneet ryhmät on historiassa nimetty paleointiaaneiksi. Niin sanottu kolmijako erittelee heidät omaksi luokakseen, joka tunnetaan nykyään nimellä amerintiaanit. He olivat kasvisten keräilijöitä, jotka metsästivät myös suurriistaa alkeellisin kivikautisin keihäin. Heidän kulttuurinsa oli pohjaltaan paleoliittinen. Paleointiaanit asuttivat aluksi Alaskaan. Jääkauden jälkeinen ilmojen nopea lämpeneminen sai heidät levittäytymään koko Amerikan alueelle. Varhaiset suurriistan metsästäjät perustivat Pohjois-Amerikkaan mammutteja, hevosia, myskihärkiä, sapelihammaskissoja ja monia muita sukupuuttoon kuolleita suuria nisäkkäitä metsästäneen Clovisin kulttuurin.


title: Amerikan historia

text: Noin 9000–4000 eaa. lähes kaikki suuret riistaeläimet katosivat koko Amerikan mantereelta. Samaan aikakauteen ajoittuvat runsaat työkalu- ja keihäänkärkilöydöt ovat saaneet aikaan otaksumia, joiden mukaan suurriistan joukkotuho olisi liittynyt clovis-kulttuurin harjoittamaan ylimetsästykseen. Paleointiaanit käyttivät apunaan tulta, jonka avulla suuret eläimet ajettiin jyrkänteen reunan yli. Arkeologit ovat löytäneet 12 mammuttien joukkoteurastuspaikkaa. Myös metsästäjien jäljiltä levinneen tulen on uskottu surmanneen suuret määrät eläimiä. Eläimet hävisivät mantereelta kuitenkin eri aikakausina: mammutti eli tasangoilla vielä noin vuonna 4000 eaa., kun taas amerikkalainen hevonen kuoli sukupuuttoon jo paljon aiemmin.


title: Amerikan historia

text: Joidenkin teorioiden mukaan eläinkannan tuhosivat maanjäristykset, tulivuorenpurkaukset ja tuntemattomat sairaudet. Kaikkein todennäköisimpänä syynä pidetään jääkautta seuranneita luonnonmullistuksia. Ilman nopean lämpenemisen synnyttämää koko mantereen laajuista kosteaa ilmanalaa seurasi kuiva kausi, joka tuhosi suuret määrät eläinten juomapaikkoja.


title: Amerikan historia

text: Monet tutkijat väittävät, että Amerikassa on saattanut olla ihmisiä jo 50 000–20 000 vuotta sitten, muttei tätä ole kyetty pitävästi todistamaan, koska tältä ajalta ei ole tehty luurankolöytöjä ja väitettyjen työkalulöytöjen ajoitukset ovat kiistanalaisia. Sittemmin on kuitenkin myös Etelä-Amerikasta tehty useita Clovisin kulttuuria vanhempia luurankolöytöjä. Monenlaisia yllä mainitusta "vakiintuneesta" näkemyksestä poikkeavia käsityksiä intiaanien alkuperästä on esitetty pohjautuen useimmiten kiistanalaisiin vanhempiin löytöihin. Joidenkin mielestä Amerikka saatettiin asuttaa purjehtien Tyynenmeren tai Atlantin kautta.


title: Amerikan historia

text: Erään näkemyksen mukaan Etelä-Amerikan asukkaat olisivat olleet polynesialaisia, jotka olisivat purjehtineet Tyynenmeren poikki. Asutus levisi nopeasti, ja noin 25 000 eaa. ihmisiä asui luolissa nykyisen Brasilian alueella. Muuttoaaltoja Amerikkaan on saattanut olla useita. Monet tutkijat kuitenkin pitävät meren ylityksiä epätodennäköisinä ja uskovat, että asutus olisi näissäkin tapauksissa levinnyt nimenomaan rannikoita pitkin.


title: Amerikan historia

text: Valtaosa uusista asukkaista eli metsästäjä-keräilijöinä, mutta Keski-Amerikassa ja Andeilla intiaanit asettuivat asumaan kyliin ja alkoivat viljellä maissia noin 9 000 vuotta sitten. Maanviljely johti joillain alueilla väestönkasvuun ja kaupunkimaisten yhteiskuntien syntyyn. Noin 3000–0 eaa. syntyi Keski-Amerikkaan ja Andeille maanviljelyalueilla monia kehittyneitä intiaanikulttuureja, joista tunnetuimmat ovat atsteekit, mayat ja inkat. Näitä oli edeltänyt pitkä kehittyvä perinne. Kirjoitus keksittiin Mesoamerikassa joskus vuoden 900 eaa. paikkeilla.


title: Amerikan historia

text: Pohjois-Amerikan varhaisin kulttuuri oli arkeologien tekemistä löydöistä päätelty liikkuva suurriistan metsästäjien paleointiaanien Clovis-kulttuuri, jonka jälkeen tuli muun muassa biisonin metsästäjien Folsomin kulttuuri. Tästä kehittyi ajan kuluessa lukuisia kulttuureja, ja niinpä Pohjois-Amerikka jakautui moniin kulttuurialueisiin. Niin sanotulla arkaaisella kaudella kehittyi monia paikallisia hyvin omaleimaisia kulttuureja, muun muassa Suurten järvien kuparikulttuuri ja lounaisen alueen kuivien seutujen Cochise-kulttuuri. Jotkut arkaaisen kauden kulttuurit saattoivat varsinkin loppupuolella olla kiinteitä kyläkulttuureja, mutta useimmat perustuivat pienten ryhmien harjoittamaan metsästykseen ja keräilyyn.


title: Amerikan historia

text: Pohjois-Amerikassa alkoi esiintyä ensimmäisiä kiinteitä kulttuureja 500 eaa. – 500 välisenä aikana (muun muassa Hopewell-intiaanit). Intiaanit alkoivat viljellä maata ja pystyttivät hautakumpuja. Pohjois-Amerikan intiaanit rakensivat ensimmäiset kaupunkinsa Mississipin laaksoon 700-luvulla. Tästä alkaneen Mississippin kulttuurin näkyvimmäksi paikaksi nousi suurkaupungin mittoihin yltänyt Cahokia.Myös anasazit rakensivat puebloiksi sanottuja kyliä tai pikkukaupunkeja Coloradossa.


title: Amerikan historia

text: Eurooppalaisten tullessa Pohjois-Amerikkaan, oli siellä satoja eri intiaaniheimoja ja -kieliä. Siirtolaisten saapuminen aiheutti tuhoa mantereen väestössä sairauksien ja sotien muodossa. Kolmen eri vuosisadan aikana suurin osa alkuperäisasukkaista ajettiin mailtaan ja siirrettiin 1800-luvun loppuun mennessä ahtaisiin reservaatteihin.


title: Amerikan historia

text:
Keski-Amerikassa kehittyi luokkiin kerrostuneen yhteiskunnan omaavia korkeakulttuureja, jotka kehittivät omaa kirjoitustaitoa ja tähtitiedettä. Usein ne olivat erilaisiin uhrimenoihin perustuvan monijumalaisen uskonnon kyllästämiä yhteisöjä, joita johti perinnöllinen papisto ja soturieliitti. Ennen varsinaista kulttuurikehitystä alkoi maissin viljely noin 5000-4500 eaa. Viljelyn kehittyminen on saattanut alkaa kun ihmiset huomasivat syksyllä poisheitettyjen siementen itävän seuraavan kevään aikana. Ensimmäinen viljelykasvi oli luultavasti hirssi, jota seurasi maissi. Runsaat maissipellot takasivat hyvän elintason ja olivat avain Mesoamerikan korkeakulttuurin syntymiseen.
Kulttuurikehityksen aloittajina pidetään 1200 eaa. aloittaneita olmeekkeja, jotka rakensivat muun muassa San Lorenzon ja La Ventan seremoniakeskukset, joissa oli kivimonumentteja ja valtavia maakumpuja. Lännempänä Oaxacan laaksossa ja vuorillakin elävät sapoteekit saattoivat keksiä kirjoituksen noin 500 eaa. ja luoda ensimmäisen kaupunkivaltion vuoden 100 eaa. tienoilla. Mesoamerikan merkittävin sivistyskulttuuri olivat pian olmeekkien jälkeen aloittaneet mayat, joiden matemaattiset taidot olivat aikaansa nähden edistyneitä ja joilla oli hyvin tarkka kalenteri. Mayat olivat myös taitavia rakentajia. Toisaalta mayojen eliitti korosti jumalisuuttaan ja mayojen kaupunkivaltioiden välillä käytiin alituisesti sotia. 600-luvulle tultaessa Meksikon keskiylängön Teotihuacán ja maya-kulttuurit olivat vahvimmillaan, mutta alkoivat rapistua 700-luvulla osin ehkä kuivuuteen, osin sotiin. Niinpä intiaaniheimojen väliset sodat hävittivät useita kulttuureja, ja lopulta vuoteen 900 menneessä pohjoisesta tulleet barbaariheimot olivat valloittaneet Meksikon alueen.


title: Amerikan historia

text: Pohjoisesta tulleet nahuatlia puhuvat barbaarit sulautuivat paikallisiin intiaaniheimoihin ja omaksuivat näiden sivistyneen yhteiskunnan. Ensiksi Meksikon eteläistä ylänköä hallitsivat tolteekit noin 980–1160. Pohjoisesta hyökkäsi taas uusia heimoja, chichimeekkejä, jotka saivat noin 1300 jaa. Meksikon laakson herruuden tepaneekeille. Asteekit kukistivat tepaneekit 1420-luvulla ja alkoivat pian laajentaa valtaansa, joka ulottui pian Meksikon lahdelle. He olivat kukoistuksensa huipulla,kun espanjalaiset konkistadorit saapuivat Keski-Amerikkaan 1519. Maya-alueella oli vallinnut tolteekkivaikutteinen mayakulttuuri muun muassa Mayapánissa ja Chichen Itzássa noin 100-1440, mutta se tuhoutui pääosin ennen eurooppalaisten tuhoa. Vuosien sotien jälkeen Keski-Amerikka siirtyi espanjalaisten haltuun. Karibian hallinta sen sijaan jakautui useiden eurooppalaisten valtioiden kesken.


title: Amerikan historia

text: Etelä-Amerikassa alkoi ilmetä merkkejä varhaisesta puutarhaviljelystä noin 8000-6000 eaa. Maissia saatettiin viljellä jo noin 6000-4000 eaa., mutta peruna, papu, purpitsa jne. olivat siihen aikaan merkittävämmällä sijalla. Saviastiat keksittiin ehkä Amazonin alueella, mistä niitä on löydetty ajalta noin 5000 eaa. Taperinhasta. Asutus alkoi siirtyä kiinteisiin kyliin jo noin 5000 eaa. Noin 4000-3500 eaa. kesytettiin laama ja alpakka, ja noin 3500 eaa. alettiin viljellä puuvillaa. Noin 3500 eaa. nousi Ecuadorissa Valdivian kulttuuri, joka tuotti hyviä saviastioita ja jossa alkoi näkyä yhteiskunnallinen eristyminen. Noin 3100-1800 eaa. kehittyi Perun rannikon jokilaaksoissa temppeleitä rakentanut Norte Chicon kulttuuri, joista tunnetuin muinaiskaupunki Caral on luultavasti ajalta 2600 eaa. Etelä-Amerikan suuret kulttuurit sijaitsivat kaikki Keski-Andeilla Ecuadorin, Perun ja Bolivian seuduilla.


title: Amerikan historia

text:
Noin 1800 eaa. saviastiat levisivät Peruun, missä rakennettiin suuria temppelikeskuksia Casma-joen laaksossa, muun muassa Cerro Sechinissä. Saviastioiden poltossa käytetty keramiikkauuni mahdollisti metallinkäsittelyn, lähinnä kullan ja kuparin muokkauksen, kehittymisen vuosina 1500-800 eaa. Noin 850 eaa. Andeilla levisi Chavinin kulttuuri, ja vuoden 0 eaa. tienoilla syntyi Moche-valtio Pohjois-Perun rannikolle.
900-luvulla Huari ja Tiahuanaco olivat hallitsevat kulttuurit Andien vuoristoissa. Niiden pääkaupungit kuitenkin äkillisesti hylättiin vuoden 1000 tienoilla, ehkä kuivuuden takia.


title: Amerikan historia

text: Perimätiedon mukaan inkojen ensimmäiset hallitsijat tulivat tulevan pääkaupungin Cuzcon laaksoon vuoden 1200 tienoilla. Hallitsijat kutsuivat itseään Auringon lapsiksi, ja olivat todennäköisesti vieraan valloittajaheimon jäseniä. Tästä alkoi inkojen nousu, ja käytännössä inkavaltakunta syntyi 1438 sotapäällikkö Pachacutecin valloittaessa naapuriheimot. Espanjalaisen Pizarron johtamat konkistadorit saapuivat Etelä-Amerikkaan 1532. Vain kahdessa vuodessa he hävittivät ja valloittivat inkavaltakunnan. Inkat kapinoivat pitkään tämän jälkeenkin. Alueelle muodostettiin Perun varakuningaskunta.


title: Amerikan historia

text: Amerikan katsotaan olleen täysin eristyksissä jääkaudesta 1000-luvulle, jolloin viikingit Leif Erikssonin johdolla "löysivät" Newfoundlandin ja perustivat Vinlandin kaupungin. Tämä paikka on myöhemmin löytynyt Kanadasta ja tunnetaan nykyään nimellä L'Anse aux Meadows (Meduusalahti). Viikinkien lähdettyä Amerikka oli löytöretkiin asti jälleen eristyksissä. 1492 Kristoffer Kolumbus purjehti Amerikkaan etsiessään meritietä Intiaan Espanjan kuninkaan toimeksiannosta. Tämän katsotaan perinteisesti merkinneen Amerikan löytämistä, sillä tällä kertaa sen olemassaolo jäi pysyvästi kirjoitettuun historiaan. Jollei Kolumbus olisi löytänyt Amerikkaa, sen "löytämättä jääminen" tuskin olisi ollut mahdollista hänen elinaikanaan. Eikä hän ollut suinkaan ainoa, joka pohti läntistä meritietä Intiaan. Vuonna 1493, vain neljä kuukautta hänen matkallelähtönsä jälkeen, hänen ohjelmansa kanssa käytännössä identtinen ehdotus jätettiin Portugalin kuninkaalle saksalaisen kartanpiirtäjän Martin Behaimin puolesta Kolumbuksen lähdöstä tietämättä.


title: Amerikan historia

text: Löytöretkistä seurasi Amerikan valloitus ja kolonisaatio. Pian sen jälkeen kun uusi maa oli löydetty, suuntasivat espanjalaiset sinne, ja hävittivät Hernán Cortésin johdolla atsteekit ja Francisco Pizarron johdolla inkat, ja valloittivat Keski-Amerikan ja itäisen Etelä-Amerikan. Espanjalainen Hernando de Soto vieraili retkikuntineen Pohjois-Amerikan eteläosissa jo vuosina 1539 - 42 etsimässä tarujen kultaisia kaupunkeja. Matka järjestettiin rahoilla, jotka oli ryöstetty inkoilta. De Soton miehet surmasivat satoja intiaaneja ja tuhosivat useita kyliä.


title: Amerikan historia

text: Pohjois-Amerikan koillis- ja itärannikon asukkaat saivat 1600-luvulta lähtien vastaanottaa lukemattomia laivalastillisia Euroopasta saapuneita siirtolaisia. Niin Ranskan, Iso-Britannian, Hollannin kuin Ruotsinkin siirtomaavallat levittäytyivät Suurten järvien ja Atlantin välisille alueille. Intiaanit suhtautuivat ystävällisesti eurooppalaisiin, mutta kaupankäynnin pohjalta alkaneet suhteet muuttuivat nopeasti sodiksi, jossa siirtomaat kävivät sekä toisiaan, että intiaaneja vastaan. Siirtokuntien määrät pienenivät jo saman vuosisadan aikana, mutta jäljelle jääneet laajensivat maitaan, ja alkuperäisasukkaat ajettiin länteen.


title: Amerikan historia

text: Siirtomaasodissa Britannia vei lopulta voiton, ja valloitti käytännössä koko itäisen Pohjois-Amerikan. Amerikan vallankumouksessa 1775 syntyi ensimmäinen Amerikan mantereen valtio, Yhdysvallat, mutta siirtomaakausi jatkui Amerikassa edelleen. Yhdysvallat ja Iso-Britannia (Kanada) laajenivat pikkuhiljaa länteen kattaen lopulta koko Pohjois-Amerikan.


title: Amerikan historia

text: Yhdysvallat oli ensimmäinen läntisen pallonpuoliskon itsenäinen valtio. Ranskan vallankumouksen yhteydessä sen siirtomaalla Haitilla alkaneet levottomuudet johtivat vallankumoukseen ja Haitin itsenäistymiseen 1804. Etelä-Amerikan itsenäisyyssodissa 1808–1825, joiden sivunäyttämönä oli Meksikon vapaussota, Espanja menetti siirtomaansa Amerikan mantereelta. Brasilia itsenäistyi, kun Portugalin kuninkaan poika Pedro I tuki Brasilian kansallismielisiä, julistaen Brasilian itsenäiseksi ja itsensä maan keisariksi vuonna 1822. Suur-Kolumbia jakaantui neljään itsenäiseen osaan, joista muotoutuivat nykyisen Kolumbian lisäksi myös Ecuador, Venezuela ja Panama vuosina 1819–1831.


title: Amerikan historia

text: Espanjan vallasta 1821 vapautunut Keski-Amerikan liittovaltio hajosi 1830-luvun lopulla sisällissodan seurauksena. Nicaraguan eroamista seurasivat Guatemala, Honduras ja Costa Rica. Viimeisenä tästä ryhmästä itsenäistyi El Salvador 1841. Ainoana espanjankielisenä Amerikan maana Meksiko säilytti liittovaltiorakenteensa. Kanada puolestaan vaati itsenäisyyttä Isosta-Britanniasta, mutta tämä suostui antamaan vain dominion aseman 1867. Vuonna 1926 Kanada kuitenkin ilmoitti ottavansa täyden vallan omista asioistaan. Useat Karibian saarivaltiot itsenäistyivät 1900-luvun loppupuolella, mutta vieläkään kaikki nämä saaret eivät ole saavuttaneet itsenäisyyttä.


title: Amerikan historia

text: Koko Amerikan politiikkaan on vaikuttanut pitkään alueen vahvin valtio Yhdysvallat. Pohjois-Amerikka on ollut poliittisesti vakaa Yhdysvaltain sisällissodan 1861–1865 jälkeen, mutta Keski- ja Etelä-Amerikassa vallankaappauksia on ollut lukuisia. Yhdysvallat ja Kanada osallistuivat molempiin maailmansotiin, Kanada osana Brittiläistä imperiumia. Yhdysvaltain joukoissa palveli 25 000 intiaania ja lähes kaksinkertainen määrä muutti kaupunkeihin sotateollisuuden palvelukseen. Samalla Yhdysvallat toteutti aiemmin omaksumaansa linjaa ja valtasi sodassa olevien intiaanien reservaatteja.


title: Amerikan historia

text: Amerikan mantereen asukasluku on nykyään noin 930 miljoona. Tästä määrästä Etelä-Amerikan populaatio käsittää noin 391 miljoonaa asukasta. Yhdysvalloissa ja Kanadassa asuu yhteensä noin 344 miljoonaa ja Väli-Amerikassa (Meksiko ja Karibian valtiot mukaan lukien) noin 195 miljoonaa asukasta.


title: Irja Simola

text: Irja Jorma Simola (12. syyskuuta 1911 Vöyri – 30. heinäkuuta 1971 Helsinki) oli suomalainen oopperalaulaja (koloratuurisopraano) ja -ohjaaja.


title: Irja Simola

text:
Simola piti ensikonserttinsa Helsingissä 9. toukokuuta 1933. Hän kuului Suomalaisen oopperan solistikuntaan 1935–1948, lauloi Tampereen oopperayhdistyksen tuotannoissa 1949–1957 ja oli ohjaajana Suomen Kansallisoopperassa 1963–1971. Hän oli Sibelius-Akatemian oopperaluokan opettaja 1964–1970.
Simola palkittiin Pro Finlandialla 1965.


title: Society for Creative Anachronism

text: Society for Creative Anachronism (, lyhenne SCA) on historianelävöittämisen ja elävän historian yhdistys, joka on perustettu vuonna 1966 Kaliforniassa Yhdysvalloissa. Yhdistys elävöittää 1600-lukua edeltävän Länsi-Euroopan historiaa ja kulttuuria. Suomessa toimii osana kansainvälistä järjestöä Aarnimetsän paronikunta eli Suomen keskiaikaseura ry.


title: Ħ

text: Ħ (ħ), h ja poikkiviiva, on latinalainen kirjain, joka on syntynyt H-kirjaimesta ja viivasta. Se on käytössä maltan kielessä, jossa sillä merkitään soinnitonta faryngaalista frikatiivia. Gemenakirjain ħ on myös IPAssa saman äänteen merkki. Unicode-merkistössä Ħ on U+0126 ja ħ U+0127.


title: Ħ

text: Pieni kirjain muistuttaa kyrillistä kirjainta ћ (”tše”), joka on käytössä serbian kielessä.


title: Dean Ashton

text: Dean Ashton (s. 24. marraskuuta 1983 Swindon, Englanti) on entinen englantilainen jalkapalloilija. Pelipaikaltaan hän oli hyökkääjä. Ashton päätti uransa vain 26-vuotiaana, kun hän ei toipunut loukkaantumisesta enää pelikuntoon.


title: Dean Ashton

text: Ashton pelasi nuoruusvuosinaan sekä Stoke Cityssä että Crewe Alexandrassa. Hän on kulkenut läpi Dario Gradin Crewe Alexandran junioriakatemian. Vuonna 2000, ollessaan 16-vuotias, Ashton teki ammattilaissopimuksen Crewen kanssa. Debyyttinsä hän teki vielä saman vuoden aikana 1–0 voitto-ottelussa Gillinghamia vastaan. Ashton pelasi viisi kautta Crewessa kunnes siirtyi Valioliiga-seura Norwich Cityyn kolmella miljoonalla punnalla. Summa oli Norwichin historian kallein siirtosumma.


title: Dean Ashton

text: Norwichissa Ashton ehti pelata vain 44 liigaottelua kunnes West Ham osti voimakkaan hyökkääjän 7,25 miljoonalla punnalla. Avauskaudellaan 2005–2006 West Hamissa Ashton teki yhteensä kuusi maalia pelaamassaan 16 liiga- ja cup-ottelussa. Englannin maajoukkueeseen Ashton valittiin ensimmäistä kertaa 11. elokuuta 2006 ystävyysotteluun Kreikkaa vastaan. Hänen nilkkansa murtui maajoukkueen harjoituksissa, mikä esti pelaamisen maajoukkueessa ja seurajoukkueessa vuodeksi.


title: Dean Ashton

text: Kesällä 2007 Ashton oli toipunut loukkaantumisestaan ja pääsi yrittämään paluuta maajoukkueeseen. Ashtonin hyvä alku kauden 2007–2008 alussa vakuutti maajoukkue luotsi Steve McClarenin ja hän päätti valita Ashtonin hyökkääjäpulasta kärsivään Englannin maajoukkueeseen EM-karsinta otteluihin Viroa ja Venäjää vastaan. Ashton kuitenkin loukkasi polvensa juuri ennen maaotteluita eikä siten voinut edelleenkään tehdä debyyttiään Englannin paidassa. Lopulta hän debytoi kesällä 2008 Trinidad ja Tobagoa vastaan.


title: Dean Ashton

text: Ashton mursi maajoukkueessa 2006 loukkaamansa nilkan uudelleen kauden 2008–2009 alussa ja häneltä jäi koko kausi väliin. Ashton ei koskaan toipunut täyteen pelikuntoon ja joulukuussa 2009 hän päätti lopettaa ammattilaisuransa vain 26-vuotiaana.


title: Sven Weckström

text: Sven Erik Weckström () oli jääkärimajuri.


title: Sven Weckström

text: Hänen vanhempansa olivat tullikirjuri Linus Eleazar Weckström ja Selma Aurora Nordwall. Sven oli kolmesta veljeksestä keskimmäinen. Hänen isänsä kuoli hänen ollessaan vain 7-vuotias, minkä jälkeen perhe muutti Jyväskylään, jossa hän aloitti koulunkäyntinsä. Jyväskylästä perhe muutti vuonna 1908 Joensuuhun, jossa Sven kirjautui Joensuun klassilliseen lyseoon V:lle luokalle. Ylioppilaaksi hän kirjoitti vuonna 1912 ja liittyi Karjalaiseen osakuntaan. Samaan aikaan valmistuivat hänen tulevat jääkäritoverinsa: Friedel Jacobsson, Janne Ahlroth myöh. Arajuuri ja Väinö Lankinen. Opintojaan hän jatkoi vuosina 1912–1915 Helsingin yliopiston filosofisen tiedekunnan fyysis-matemaattisella osastolla ja suorittaakseen lääketieteen alkututkinnon.


title: Sven Weckström

text: Weckström lähti 3. helmikuuta 1915 yhdessä yllä mainittujen koulutoveriensa kanssa Saksaan saattajinaan Janne Ahlroth myöh. Arajuuri ja Aarne Snellman. He liittyivät matkalla yhdessä niiden ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan, josta hänet siirrettiin myöhemmin perustettuun pataljoonan ratsuosastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, josta hänet komennettiin 14. elokuuta 1916 etappi- ja värväystehtäviin Suomeen. Suomessa hän toimi etapin apulaispäällikkönä ja sen pohjoisen osan johtajana. Hän oli myös osallisena Simon Maaninkajärvellä 11. joulukuuta 1916 sattuneessa kahakassa (Simon kahakka), jossa hän haavoittui pahasti ja joutui santarmien vangiksi. Vangitsemisen jälkeen hänet kuljetettiin edelleen Oulun lääninvankilaan, josta hän pääsi kuulusteluiden jälkeen vapaaksi 17. maaliskuuta 1917 ja siirtyi turvallisemmille vesille Ruotsin puolelle, jonne hän jäi joksikin aikaa sairaalahoitoon parantelemaan saamaansa haavaa. Ruotsista hän palasi takaisin Saksaan Jääkäripataljoona 27:n 1. komppaniaan 21. toukokuuta 1917. Saksasta hänet komennettiin elokuun puolivälissä vuonna 1917 takaisin Ruotsiin, missä hänen tuli toimia Tukholmassa eversti Nikolaj Mexmontanin toimistossa sisällissodan valmistelutehtävissä. Tukholmassa hänen kautensa jäi lyhyeksi, sillä hänet kutsuttiin takaisin Saksaan jo syyskuun loppupuolella samana vuonna. Saksaan saavuttuaan hän osallistui Polangenissa järjestetyille erikoiskursseille (pommarikurssi).


title: Sven Weckström

text: Saksasta Weckström lähti etappimatkalle Suomeen 14. elokuuta 1916 ja toimi itäisellä etapilla syksyn 1916 Friedel Jacobsonin alaisuudessa. Haavoittuu "Simon kahakassa" 11. joulukuuta 1916 ja joutui vangiksi.


title: Sven Weckström

text: Weckström saapui Suomeen (Vaasaan) jääkäreiden pääjoukon mukana ratsumestariksi ylennettynä 25. helmikuuta 1918. Vaasasta hänet komennettiin Joensuuhun järjestämään ja perustamaan Karjalan ratsujääkärirykmentti. Käyttöönsä hän sai 23 upseeria ja aliupseeria Jääkäripataljoona 27:n ratsuosastosta. Koulutus aloitettiin 6. maaliskuuta 1918. Kasarmirakennuksina toimivat muun muassa yhteiskoulun tilat. Miesten pikakoulutus annettiin kaupungin torilla, urheilukentällä ja Pielisjoen jäällä.


title: Sven Weckström

text: Weckström komensi sisällissodassa itäarmeijaan kuuluvaa Karjalan ratsujääkärirykmenttiä joka, lähetettiin huhtikuun alussa 1918 rintamalle siten, että rykmentin esikunta siirtyi 1. eskadroonan kanssa Rautuun, kun taas 2. ja 3. eskadroona siirtyivät Rahikkalaan. Weckströmin rakuunarykmentti osallistui Viipurin valloitukseen.


title: Sven Weckström

text: Weckström toimi sisällissodan jälkeen edelleen Karjalan ratsujääkärirykmentin komentajana. Weckström siirrettiin 1. lokakuuta 1918 alkaen komentajaksi Lapin rajavartioryhmän I pataljoonaan Kajaaniin, minne suuri osa Karjalan ratsujääkärirykmentin upseereista häntä seurasi. Rajavartiopataljoona lakkautettiin kevättalvella vuonna 1919 ja Weckström siirrettiin sen johdosta 1. huhtikuuta 1919 alkaen komentajaksi Keski-Suomen rykmentin II pataljoonaan. Keski-Suomen rykmentistä hänet komennettiin 1. huhtikuuta 1920 Sotaväen esikuntaan (1. Divisioona), missä hänet nimitettiin 15. heinäkuuta 1920 koulutusosaston päälliköksi ja samalla esikuntapäälliköksi.


title: Sven Weckström

text: Joensuun lyseon graniittinen muistotaulu.


title: RollerCoaster Tycoon 3

text: RollerCoaster Tycoon 3 on Frontier Developmentsin kehittämä ja Atarin julkaisema simulaatiopeli, jossa pelaajan tehtävänä on rakentaa ja pitää yllä huvipuistoja. Peli julkaistiin Euroopassa 5. marraskuuta 2004.


title: RollerCoaster Tycoon 3

text: RollerCoaster Tycoon 3 on RollerCoaster Tycoon -pelisarjan kolmas ja toiseksi uusin osa Se on jatko-osa RollerCoaster Tycoon 2:lle.


title: RollerCoaster Tycoon 3

text: RollerCoaster Tycoon 3:n pelaaminen ei perusajatukseltaan juuri poikkea sarjan aikaisemmista osista. Pelaajan pitää rakentaa ja ylläpitää huvipuistoa ja samalla täyttää tehtäväkohtaisia tavoitteita. Puistoon voi rakentaa erilaisia laitteita aina perinteisistä maailmanpyöristä ja karuselleista huippumoderneihin vuoristoratoihin. Laitteiden ulkonäköä ja ominaisuuksia voi itse muokata. Vuoristoradat voi rakentaa alusta lähtien itse monipuolisilla muokkaustyökaluilla. Laitteiden lisäksi valittavana on satoja eri teemoihin kuuluvia esineitä, kuten myyntikojuja, kasveja ja erilaisia maisemointitarvikkeita. Raha-asioista ei tarvite huolehtia jos käyttää hiekkalaatikko-tilaa, missä pelaajalla on rajoittamattomat määrät rahaa.


title: RollerCoaster Tycoon 3

text: Suurin ero edellisiin osiin verrattuna on täysin kolmiulotteisen grafiikan käyttö kaksiulotteisen isometrisen grafiikan sijaan. Toinen tärkeä uudistus on "CoasterCam", joka antaa pelaajalle mahdollisuuden hypätä itse rakentamiensa laitteiden kyytiin. Laitteita voi tuoda peliin myös pelisarjan aikaisemmista osista. Lisäksi pelissä on mahdollisuus suunnitella omia ilotulituksia. Myös pelin valikkojärjestelmä on uudistettu täysin.


title: RollerCoaster Tycoon 3

text: RollerCoaster Tycoon 3:lle on julkaistu kaksi lisäosaa: "Soaked!" ja "Wild!". "Soaked!" mahdollistaa vesipuistojen rakentamisen, kun taas "Wildissä" pelaaja voi rakentaa huvipuistoonsa safarin. Kummankin lisäosan mukana peliin tulee myös muita uudistuksia ja uusia laitteita. Pelistä on julkaistu alkuperäisen pelin ja molemmat lisälevyt sisältävä versio, jonka nimi on RollerCoaster Tycoon 3 Platinum tai RollerCoaster Tycoon 3 Deluxe Edition.


title: Jelena Obraztsova

text: Jelena Vasiljevna Obraztsova (; 7. heinäkuuta 1939 Leningrad, Neuvostoliitto – 12. tammikuuta 2015 Leipzig, Saksa) oli venäläinen mezzosopraano.


title: Jelena Obraztsova

text: Obraztsova syntyi Leningradissa ja eli lapsuutensa sodan varjoissa. Myöhemmässä vaiheessa alkoivat kyteä haaveet oopperatähden urasta, ja nuori laulaja lähti Pietarin konservatorioon. Hän voitti kansainvälisen Tšaikovski-laulukilpailun vuonna 1960 ja teki oopperadebyyttinsä Bolšoissa kaudella 1964–1965. Silloin hän esitti Marinan roolin Modest Musorgskin oopperassa "Boris Godunov".


title: Jelena Obraztsova

text: Obraztsova saavutti mainetta myös kotimaansa ulkopuolella esimerkiksi La Scalassa, Carnegie Hallissa ja Metropolitan-oopperassa. Hän tulkitsi muiden muassa Prokofjevia, Massenet’ta, Bizet’tä, Verdiä ja Saint-Saënsia.


title: Jelena Obraztsova

text: Obraztsovasta tehtiin Venäjän kansantaiteilija vuonna 1973, ja hänelle myönnettiin Leninin palkinto 1976.


title: Jelena Obraztsova

text: Obraztsova kuoli 12. tammikuuta 2015 Saksassa, jonne hän oli muuttanut terveyssyistä.


title: The Best of David Bowie 1980/1987

text: The Best of David Bowie 1980/1987 on brittiläisen muusikon David Bowien vuonna 2007 julkaistu kokoelma-albumi, joka nimensä mukaisesti sisältää kappaleita vuosilta 1980–1987. Albumilla on mukana myös DVD-levy, joka sisältää pääasiassa musiikkivideoita albumin kappaleista.


title: The Best of David Bowie 1980/1987

text: Vaikka albumi julkaistiin yksittäisenä vasta maaliskuussa 2007, oli se ollut mukana jo marraskuussa 2005 julkaistussa kolmen CD-levyn kokoelmassa "The Platinum Collection".


title: Ilta Skanssissa (albumi)

text: Ilta Skanssissa on vuonna 1976 julkaistu Mikko Järvisen albumi. Sovitukset on tehnyt Pauli Granfelt, joka johtaa säestävää orkesteria. Georg Malmstén oli säveltänyt ja sanoittanut levyn nimikkokappaleen toisen maailmansodan aikana ja sen oli ensimmäisenä levyttänyt A. Aimo vuonna 1944.


title: Deborah Voigt

text: Deborah Voigt (s. 4. elokuuta 1960) on yhdysvaltalainen sopraano. Hän voitti Kansainvälisen Tšaikovski-kilpailun vuonna 1990 ja toteutti läpimurtonsa viimeistään Bostonissa vuonna 1991, jolloin hänellä oli rooli Richard Straussin "Ariadnessa".


title: Deborah Voigt

text: Covent Garden kielsi Voigtilta Ariadnen roolin esittämisen vuonna 2004, sillä hänen ylipainoisuutensa katsottiin olevan haittatekijä. Hän pudotti painoaan kirurgisin keinoin ja sai paikkansa myöhemmin takaisin.


title: Deborah Voigt

text: Voigtille myönnettiin vuonna 1992 ooppera-alan Richard Tucker -palkinto. Hän on "Ordre des Arts et des Lettresin" "Chevalier".


title: Deborah Voigt

text: Voigt sai Grammyn vuonna 1995 parhaasta oopperalevytyksestä.


title: M/S Anvil Point

text: M/S Anvil Point () on englantilaisen AWSR Shippingin omistama rahtialus. Alus on rakennettu vuonna 2003 Harland and Wolffin telakalla Belfastissa, Pohjois-Irlannissa. Kuollutta painoa aluksella on 13 270 tonnia. "Anvil Point" on rekisteröity Yhdistyneen kuningaskunnan lipun alle ja sen kotisatama on Lontoo.


title: M/S Anvil Point

text: Anvil Pointin sisaraluksia ovat M/S Hartland Point, M/S Eddystone, M/S Beachy Head, M/S Hurst Point ja M/S Longstone.


title: M/S Anvil Point

text: 5. lokakuuta 2002 alus laskettiin vesille. 3. huhtikuuta 2003 alus luovutettiin AWSR Shippingin omistukseen, joka rekisteröi sen Yhdistyneen kuningaskunnan lipun alle ja kotisatamaksi tuli maan pääkaupunki Lontoo. Tämän jälkeen alus aikarahdattiin eli vuokrattiin UK Ministry of Defence Strategic Sealift Servicen liikenteeseen. Vuonna 2006 Anvil Point aikarahdattiin Ranskan puolustusministeriön liikenteeseen.


title: Kyra Sedgwick

text: Kyra Minturn Sedgwick (s. 19. elokuuta 1965) on yhdysvaltalainen näyttelijä.


title: Kyra Sedgwick

text: Sedgwick aloitti uransa 16-vuotiaana televisiosarjassa "Another World". Vuonna 1992 hän esiintyi tv-elokuvassa "Miss White Rose" ja sai roolistaan Emmy-ehdokkuuden. Sittemmin Sedgwick on näytellyt monissa elokuvissa, kuten "Uskottomasti sinun" (1995), "Ihmeiden aika" (1996) ja "Afrikan salaisuudet" (2003). Vuonna 1996 hän sai parhaan naissivuosan Golden Globe -ehdokkuuden roolistaan elokuvassa "Uskottomasti sinun".


title: Kyra Sedgwick

text: Sedgwick esitti poliisipäällikkö Brenda Leigh Johnsonia televisiosarjassa "Ratkaisija" ("The Closer") vuosina 2005–2012. Hän voitti roolistaan Golden Globen vuonna 2007 ja Emmyn vuonna 2010. Hän ollut ehdolla parhaan naispääosan Emmy-palkinnon saajaksi kaikkiaan viidesti. Sedgwick on toiminut sarjassa myös tuottajana.


title: Kyra Sedgwick

text: Kesäkuussa 2009 Sedgwick sai tähden Hollywood Walk of Famelle.


title: Kyra Sedgwick

text: Sedgwick syntyi New Yorkissa ja opiskeli Etelä-Kalifornian yliopistossa. Hän on ollut naimisissa näyttelijä Kevin Baconin kanssa vuodesta 1988. Parilla on vuosina 1989 ja 1992 syntyneet lapset.


title: Bill Maher

text: William ”Bill” Maher, Jr. (s. 20. tammikuuta 1956) on yhdysvaltalainen koomikko, televisiojuontaja ja poliittinen kommentoija. Hänellä oli vuosina 1993–2002 oma TV-show "Politically Incorrect", ja nykyisin hän juontaa "Real Time with Bill Maheria".


title: Bill Maher

text: Maher syntyi New Yorkissa katoliseen perheeseen ja kasvoi New Jerseyssä. Hän valmistui itärannikon eliittiyliopistoihin kuuluvasta Cornellin yliopistosta vuonna 1978 pääaineenaan englannin kieli.


title: Bill Maher

text: Valmistuttuaan yliopistosta Maher aloitti koomikon uransa kiertämällä stand up -koomikkona Yhdysvalloissa, etenkin New Yorkissa ja Los Angelesissa. 1980-luvulla hän esiintyi useissa pikkurooleissa televisiossa ja teki stand up -esiintymisiä television keskusteluohjelmissa. Vuonna 1990 hän juonsi CBS:n keskusteluohjelmaa "Midnight Hour".


title: Bill Maher

text: Vuonna 1993 Maher teki läpimurtonsa Comedy Central -kanavan yhteiskunnallisen keskusteluohjelman "Politically Incorrect with Bill Maher" juontajana. Ohjelma siirtyi kolmen vuoden jälkeen ABC-kanavalle kilpailemaan suurimpien keskusteluohjelmien kanssa. Ohjelma lopetettiin vuonna 2002 osittain Maherin vuoden 2001 terroristihyökkäystä koskevien kommenttien nostattaman kohun vuoksi. Vuonna 2003 Maher jatkoi uraansa HBO:lla keskusteluohjelmassaan "Real Time with Bill Maher" ja esiintyi komediaohjelmissa kuten "Bill Maher: I'm Swiss" (2005) ja "Bill Maher: The Decider" (2007).


title: Bill Maher

text: 2000-luvulla Maher on nähty useasti oman ohjelmansa ulkopuolellakin keskustelemassa politiikasta ja yhteiskunnallisista asioista. Maher on aiemmin määritellyt itsensä libertaariksi ja edistykselliseksi, mutta nykyään hän on demokraattien kannattaja presidentinvaaleissa. Maher lahjoitti presidentti Obaman uudelleenvalintakampanjaan miljoona dollaria. Maher on myös kritisoinut uskontoja ja tehnyt ääriuskovaisuutta kritisoineen elokuvan "Religulous". Hän kutsuu itseään apateistiksi.


title: Bill Maher

text: "Real Time with Bill Maher" joutui vuonna 2005 edustajainhuoneen jäsenen Spencer Bachusin avoimen kritiikin kohteeksi. Bachusin mielestä Maherin kommentti Yhdysvaltain armeijan epäonnistuneesta tavoitteesta hankkia uusia alokkaita oli ”lähellä maanpetosta”.


title: Bill Maher

text: Maher on ollut vuoteen 2013 mennessä 32 kertaa Emmy-ehdokkaana voittamatta kertaakaan, mikä on kaikkien aikojen ennätys.


title: Bill Maher

text: Maher on naimaton ja on epäillyt koskaan menevänsäkään naimisiin. Hän kuuluu eläinoikeusjärjestö PETA:n johtokuntaan.


title: Spencer Bachus

text: Spencer Thomas Bachus III (s. 28. joulukuuta 1947) on yhdysvaltalainen republikaanisen puolueen poliitikko. Hän on edustanut vuodesta 1993 Alabaman kuudetta vaalipiiriä Yhdysvaltain edustajainhuoneessa.


title: Spencer Bachus

text: Bachus on koulutukseltaan lakimies. Hän valmistui Alabaman yliopiston lakikoulusta (University of Alabama School of Law) vuonna 1972. Bachus valittiin Yhdysvaltain kongressiin edustajainhuoneen vaaleissa 1992, joissa hän voitti vaalipiirinsä istuvan edustajan Ben Erdreichin. Aiemmin hän oli toiminut muun muassa Alabaman senaatin jäsenenä vuosina 1983–1984 ja Alabaman edustajainhuoneen jäsenenä vuosina 1984–1987 sekä pyrkinyt osavaltion oikeusministeriksi vuonna 1990.


title: Spencer Bachus

text: Bachusilla on puolisonsa Lindan kanssa kolme yhteistä lasta. Lisäksi hänellä on kaksi lapsipuolta.


title: Päng päng

text: Päng päng on suomalaisen laulajan Jukka Kuoppamäen albumi, joka ilmestyi alkuvuodesta 1976. Tällä levyllä Kuoppamäen musiikillinen ilmaisu jatkoi laajenemistaan. Yhteistyö Castanja-yhtyeen kanssa oli päättynyt, jolloin hän joutui kääntymään itselleen tuttujien soittajien puoleen vanhemmilta ajoilta. Heihin lukeutuivat "Päng päng" -albumin sovituksista vastanneet Jörgen Petersen ja Pentti Lasanen. Yhden sovituksen teki myös Unto Haapa-aho.


title: Päng päng

text: Kuoppamäki pitää albumin kantavana kappaleena laulua ”Kaunis morsian”, jonka hän kirjoitti Mallorcan iskelmäfestivaaleille. Levyn kansikuvassa on Kuoppamäen kilpailussa pitämä esiintymisasu, valkoinen smokki ja musta viitta, jotka molemmat tuhoutuivat vesivahingossa vuonna 1978. Mukana albumilla on myös muutaman vanhan hitin uusintaversio, kuten ”Rakkaus on sininen” ja ”Paljon sanomatta jää”. Kuoppamäki on todennut "Päng pängin" olleen virkistävää vaihtelua vanhalle Castanja-soundille, ja hänen mielestään levyllä on hyviä lauluja, joita hän voisi edelleen ottaa ohjelmistoonsa.


title: Päng päng

text: Albumilta julkaistiin single "Päng päng / Etelästä pohjoiseen".


title: Päng päng

text: Kaikki kappaleet on kirjoittanut Jukka Kuoppamäki ja sovittanut Jörgen Petersen, ellei toisin mainita.


title: Päng päng

text: A-puoli


title: Päng päng

text: B-puoli


title: UN Peacemaker

text: UN Peacemaker on tiedotuksen ja tiedonhallinnan työväline, jolla Yhdistyneet kansakunnat haluaa tukea kansainvälisiä rauhanturva-ammattilaisia.


title: UN Peacemaker

text: UN Peacemaker välittää kansainvälisille sovittelijoille resursseja, kuten tietoa rauhansopimuksista ja rauhanturvatoimeksiannoista. Tietopankki sisältää yli 350 allekirjoitettua sopimusta aina vuodesta 1945 lähtien ja yli 500 dokumenttia, artikkelia ja poimintoa kirjoista, jotka korostavat merkillepantavia analyyseja YK:n välityksestä tai vastaavista teemoista. Ennen kaikkea UN Peacemaker sisältää laajan juridisen kirjaston sisältäen oikeudellisen rakenteen, joka opastaa YK:n pyrkimyksiä rauhanturvatyössä. Lisäksi sivuston kautta on helposti saatavissa tietoa rauhanturvaamisesta, sillä se tarjoaa rauhanturvaajan työkalulaatikon, opittuja tietoja, juttumuistion, operationaalisen opastusmuistion ja tutkielmia sekä kommentteja rauhansopimuksista ja rauhanprosessihallinnosta.


title: UN Peacemaker

text: Rauhanturvaluennot on rakennettu YK:n laajamittaisen kokemuksen pohjalta. Opastuksessa ja kommenteissa puolestaan on hyödynnetty YK:n henkilöstön ja rauhanturvaajien haastatteluja.


title: UN Peacemaker

text: Palvelu on julkaistu 3. lokakuuta 2006 ja se on osa YK:n Poliittisten asioiden osaston (DPA) pyrkimystä tuottaa tietoa ja tukea YK:n pääsihteeria ja hänen edustajiaan heidän pyrkimyksissään ratkaista kansainvälisiä kiistoja ja sisäisiä konflikteja.


title: Tammy Baldwin

text: Tammy Suzanne Green Baldwin (s. 11. helmikuuta 1962 Madison, Wisconsin) on yhdysvaltalainen demokraattisen puolueen poliitikko. Hänet valittiin Yhdysvaltain senaattiin Wisconsinin osavaltiosta marraskuussa 2012. Baldwin aloitti tehtävässä vuoden 2013 alussa. Vuosina 1999–2013 Baldwin edusti Wisconsinin toista vaalipiiriä Yhdysvaltain edustajainhuoneessa.


title: Tammy Baldwin

text: Hän oli ensimmäinen Wisconsinin osavaltiosta valittu naissenaattori ja Yhdysvaltain ensimmäinen avoimesti homoseksuaali senaattori.


title: Tammy Baldwin

text: Koulutukseltaan Baldwin on juristi Wisconsinin-Madisonin yliopistosta (1989).


title: Steingrímur Hermannsson

text: Steingrímur Hermannsson (22. kesäkuuta 1928 – 1. helmikuuta 2010) oli islantilainen poliitikko. Hän toimi maansa pääministerinä vuosina 1983–1987 ja 1988–1991. Steingrímur edusti Edistyspuoluetta ja toimi puolueensa johtajana vuosina 1979–1994.


title: Steingrímur Hermannsson

text: Steingrímur lähti vuonna 1948 Yhdysvaltoihin, jossa hän opiskeli Chicagossa ja Caltechissa. Hänet valittiin Islannin parlamenttiin Edistyspuolueen jäsenenä ensimmäistä kertaa vuonna 1971. Steingrímur istui parlamentissa yhtäjaksoisesti vuoteen 1994 asti. Vuonna 1994 hänet valittiin Islannin keskuspankin johtoon. Hän työskenteli keskuspankissa neljän vuoden ajan. Eläkkeelle jäätyään Steingrímur toimi ympäristöasioiden parissa.


title: Steingrímur Hermannsson

text: Steingrímur oli naimisissa kahdesti ja hänellä oli kuusi lasta. Hänen isänsä Hermann Jónasson oli Islannin pääministeri vuosina 1934–1942 ja 1956–1958.


title: Metyylivinyyliketoni

text: Metyylivinyyliketoni on orgaaninen yhdiste (ketoni), joka on helposti syttyvää, huoneenlämmössä (20 °C) olomuodoltaan väritöntä tai kellertävää nestettä, jolla on voimakas, pistävä haju. Sen kemiallinen kaava on CHO. Metyylivinyyliketonista käytetään myös nimityksiä "metyleeniasetoni", "3-buten-2-oni", "asetyylietyleeni", "butenoni" ja "metyylivinyyliasetoni".


title: Metyylivinyyliketoni

text: Metyylivinyyliketoni liukenee hyvin veteen ja muodostaa veden kanssa atseotrooppisen seoksen. Aine liukenee myös metanoliin ja jääetikkaan ja vielä paremmin dietyylieetteriin tai asetoniin.


title: Metyylivinyyliketoni

text: Metyylivinyyliketonia valmistetaan nykyään kahdella tavalla. Joko kondensoimalla asetonia ja formaldehydiä ja kuumentamalla syntyvää tuotetta, jolloin siitä lohkeaa vettä ja muodostuu metyylivinyyliketonia tai asetonin, formaldehydin ja dietyyliamiinin välisellä Mannich-reaktiolla, jossa muodostuva amiinia hajoaa kuumennettaessa metyylivinyyliketoniksi ja dietyyliamiiniksi.


title: Metyylivinyyliketoni

text: Metyylivinyyliketoni on hyvin reaktiivista ja polymeroituu helposti. Polymeroitumisen estämiseksi yhdisteeseen lisätään jääetikkaa ja hydrokinonia tai katekolia. Metyylivinyyliketoni on elektrofiilinen yhdiste ja reagoi helposti nukleofiilien kanssa. Erityisen käyttökelpoisia reaktioita ovat Michael-additiot ja Robinson-annulaatio, joita käytetään stereoidien ja terpeenien synteeseissä.


title: Metyylivinyyliketoni

text: Metyylivinyyliketonia käytetään biohajoavien muovien valmistukseen, alkyloivana aineena, hartsien valmistukseen sekä steroidien, muiden lääkeaineiden ja A-vitamiinin synteeseissä.


title: Metyylivinyyliketoni

text: Lyhytaikainen altistuminen metyylivinyyliketonille voi aiheuttaa kyynelvuotoa sekä syövyttää silmiä ja ihoa. Aine syövyttää myös nieltynä ja sen höyry ärsyttää voimakkaasti silmiä ja hengitysteitä, jolloin hengittäminen voi aiheuttaa keuhkopöhön. Metyylivinyyliketonia pidetään yhtenä voimakkaimmista limakalvoärsyttäjistä. Aineelle altistuminen voi vaikuttaa myös keskushermostoon aiheuttaen päänsärkyä, huimausta, vapinaa, koordinaatiohäiriöitä, ruumiinlämmön laskua sekä hengitys- ja pulssitaajuuden laskua.


title: Metyylivinyyliketoni

text: Pitkäaikainen tai toistuva ihokosketus aineelle voi aiheuttaa ihon herkistymistä.


title: Minun lauluni

text: Minun lauluni on Jukka Kuoppamäen kokoelma-albumi vuodelta 2004. Albumi sisältää uudelleen levytettyjä versioita Kuoppamäen kirjoittamista vanhoista kappaleista.


title: Minun lauluni

text: Sävellykset ja sanoitukset: Jukka Kuoppamäki


title: M/S Eddystone

text: M/S Eddystone () on englantilaisen AWSR Ltd:n omistama rahtialus. Alus on rakennettu vuonna 2002 Flensburger Schiffbau-Gesellschaftin telakalla Flensburgissa, Saksassa. Kuollutta painoa aluksella on 13 300 tonnia. "Eddystone" on rekisteröity Yhdistyneen kuningaskunnan lipun alle ja sen kotisatama on Lontoo.


title: M/S Eddystone

text: Eddystonen sisaraluksia ovat M/S Hartland Point, M/S Beachy Head, M/S Anvil Point, M/S Hurst Point ja M/S Longstone.


title: M/S Eddystone

text: 22. huhtikuuta 2002 aluksen köli laskettiin vesille ja 16. elokuuta alus laskettiin vesille. Marraskuun alussa alus luovutettiin AWSR Ltd:n omistukseen, joka rekisteröi sen Yhdistyneen kuningaskunnan lipun alle ja kotisatamaksi tuli maan pääkaupunki Lontoo. Marraskuussa 2004 Eddystone aikarahdattiin kolmeksi viikoksi Dart Linen liikenteeseen Dartfordin ja Zeebruggen välille.


title: Jori Sivonen

text: Jori Sakari Sivonen (s. 11. huhtikuuta 1948 Juankoski) on suomalainen säveltäjä, muusikko ja tuottaja, joka on 1970-luvulta alkaen osallistunut vahvasti suomalaisen iskelmämusiikin tekemiseen.


title: Jori Sivonen

text: Jori Sivonen on opiskellut Sibelius-Akatemiassa kontrabasson soittoa ja soittanut muun muassa Radion sinfoniaorkesterissa ja Helsingin kaupunginorkesterissa. Opiskeluaikoinaan hän siirtyi studio- ja keikkamuusikoksi, sekä alkoi toimia freelance-kapellimestarina levy-yhtiöille.


title: Jori Sivonen

text: Sivonen toimi 1980-luvun alkupuolella tuottajana Finnlevyssä, minkä jälkeen hän perusti oman erityisesti mainosmusiikkia tuottavan äänimainontatoimiston.


title: Jori Sivonen

text: Säveltäjäroolin lisäksi Sivonen on vaikuttanut myös sovittajana sekä tuottajana. Hänen kynästään ovat syntyneet mm. monet hitit Lea Lavenille, Einille, Kake Randelinille ja Janne Tulkille.


title: Jori Sivonen

text: Sivonen on myös uranuurtaja konemusiikin kehittäjänä iskelmän saralla. Vuonna 1981 levytetty Taiskan "Ei voittajaa" on tiettävästi Suomen ensimmäinen kokonaan koneilla säestetty iskelmäkappale. Vuonna 1983 ilmestyneellä Kake Randelinin albumilla "Kop kop kop" on myös käytetty huomattavasti syntetisaattoreita ja jonkin verran rumpukonetta.


title: Jori Sivonen

text: 1970-luvun lopun ja 1980-luvun puolivälin välisenä aikana Jori Sivosen tärkein yhteistyökumppani laulujenteossa oli sanoittaja Raul Reiman. Yhteistyön määrä hiipui kuitenkin 80-luvun alkuvuosien jälkeen suomalaisen iskelmän lamakauden aikana ja loppui kokonaan Reimanin kuollessa vuonna 1987. Muita Sivosen tärkeitä yhteistyökumppaneita sanoittajista ovat olleet muun muassa Juha Vainio ja viime vuosina erityisesti Vexi Salmi.


title: Jori Sivonen

text: Sivonen on käyttänyt myös salanimeä "Onni Outava".


title: Howard W. Hunter

text: Howard William Hunter (14. marraskuuta 1907 – 3. maaliskuuta 1995) oli Myöhempien aikojen pyhien Jeesuksen Kristuksen kirkon 14. profeetta ja presidentti. Hän seurasi virassaan Ezra Taft Bensonia. Hunterin yhdeksän kuukauden kausi MAP-kirkon johdossa on kirkon lyhyin presidenttikausi. Howard W. Hunter oli ensimmäinen kirkon presidentti, joka oli syntynyt 1900-luvulla.


title: Howard W. Hunter

text: Hunter syntyi Boisessa Idahossa, Yhdysvalloissa. Hänen isänsä ei ollut MAP-kirkon jäsen (hän tosin liittyi kirkkoon Hunterin aikuisiällä), joten hän ei sallinut poikansa ottaa vastaan kastetta ja liittyä kirkon jäseneksi ennen tämän 12. ikävuotta. Nuoruudessaan Howard W. Hunter oli innokas partiolainen. Hän piti musiikista ja opetteli soittamaan pianoa, viulua, saksofonia, rumpuja, klarinettia ja trumpettia.


title: Howard W. Hunter

text: Hunterin ensimmäinen vaimo oli nimeltään Clara May Jeffs. Hänen kuoltuaan Hunter meni naimisiin Inis Stantonin kanssa ollessaan jo kahdentoista apostolin koorumin jäsen.


title: Howard W. Hunter

text: Hunter kutsuttiin kirkon apostoliksi 51 vuoden iässä. Hän palveli kirkon yleisauktoriteettina yli 35 vuoden ajan. Tuona aikana hän muodosti kirkon 2000. vaarnan. Hän myös hankki kirkon omistukseen maa-alueen Jerusalemista. Tälle alueelle rakennettiin sittemmin Brigham Youngin yliopiston Jerusalem-keskus, jonka Hunter myös vihki käyttöön. Hunter oli myös mukana muotoilemassa vuoden 1995 perhejulistusta.


title: Howard W. Hunter

text: Vuonna 1985 Hunter nimitettiin kahdentoista apostolin koorumin virkaatekeväksi presidentiksi, koska vanhuudenheikkous esti koorumin presidenttiä Marion G. Romneytä suorittamasta tehtäviään. Romneyn kuoltua 1988 Hunter nimitettiin kahdentoista apostolin koorumin presidentiksi.


title: Howard W. Hunter

text: Hunter sairastui toimiessaan kahdentoista apostolin koorumin presidenttinä. Hän kärsi sydäninfarkteista ja munuaisten vajaatoiminnasta. Hänelle tehtiin myös ohitusleikkaus.


title: Howard W. Hunter

text: Kirkon presidenttinä toimiessaan Hunter kehotti myöhempien aikojen pyhien Kristuksen kaltaiseen elämään. Samalla hän korosti myös temppelityön merkitystä. Presidenttinä ollessaan Hunter vihki temppelit Orlandossa Floridassa ja Bountifulissa Utahissa.


title: Howard W. Hunter

text: Hunteria seurasi MAP-kirkon presidenttinä Gordon B. Hinckley.


title: Gunnar Ekelöf

text: Gunnar Ekelöf (15. syyskuuta 1907 Tukholma – 16. maaliskuuta 1968 Sigtuna) oli ruotsalainen kirjailija, runoilija ja kääntäjä. Hän oli Ruotsin akatemian jäsen vuodesta 1958.


title: Gunnar Ekelöf

text: Ekelöfin vuonna 1941 ilmestynyt esikoisrunokokoelma "Färjesång" ja saman vuoden aikana ilmestynyt lyhytproosakokoelma "Promenader" osoittautuivat välittömiksi arvostelumenestyksiksi. Tekijä on itse nimittänyt esikoiskokoelmaa itsemurhakirjaksi, joka syntyi henkisessä kriisitilanteessa. Alusta alkaen mukana on kosketuskohtia itämaiseen runouteen, surrealismiin ja ajan taidemusiikkiin.


title: Gunnar Ekelöf

text: Ekelöfin kestävintä tuotantoa ovat hänen elinaikanaan viimeisiksi julkaistuiksi jääneet kolmiosaisen uskonnollis-mystillisen kokonaisuuden muodostavat runokokoelmat "Dīwān över Fursten av Emgión" (1965), "Sagan om Fatumeh" (1966), ja "Vägvisare till underjorden" (1966), jotka Caj Westerberg on suomentanut vuonna 1994 yhteisniteenä nimellä "Trilogia". Niiden keskushahmona on sotavankeudessa sokaistu bysanttilainen ruhtinas ja hänen kamppailunsa sisäisen vapauteen.


title: Katoava liftari

text: Katoava liftaaja eli haamuliftari on vanha ja kuuluisa kummitusjuttu, jossa ajoneuvolla matkustavat ihmiset tapaavat tai poimivat kyytiin liftarin, joka myöhemmin katoaa jälkiä jättämättä ilman selitystä, yleensä liikkuvasta kulkuneuvosta. Kummitustarinaa versioineen on kerrottu ympäri maailmaa vuosisatojen ajan ja sitä kuulee vielä nykyäänkin. Yksi vanhimmista katoavan kyytiläisen sisältävistä tarinoista löytyy Ruotsista vuodelta 1602.


title: Katoava liftari

text: Ruotsalaisen papin ja historioitsijan Joen Petri Klintin teoksessa "Om the tekn och widunder som föregingo thet liturgiske owäsendet" kirkkoherra ja kaksi viljelijää olivat paluumatkalla kynttilänpäivän markkinoilta kotiinsa Västergötlannissa 1602. He kohtasivat palvelijan asuun pukeutuneen nuoren ja viehättävän naisen, joka pyysi kyytiä ja sai sen. Myöhemmin seurue pysähtyi majataloon tauolle. Muut tilasivat ruokaa, mutta nainen pyysi vain juotavaa. Hänelle toimitettiin kannu olutta kuten miehillekin. Nainen ei juonut kannusta, mutta totesi sen olevan täynnä mallasta. Samalla toisen olutkannun sisältö muuttui mystisesti tammenterhoiksi ja papin nenän edessä olleen kannun sisältö vereksi. Tällä hetkellä nainen lausui: "Tämän vuoden sato tulee olemaan hyvä. Puut kantavat riittävästi hedelmiä, mutta tulee myös sotia ja ruttoa." Sen sanottuaan nainen katosi.


title: Katoava liftari

text: Yöllä yksin autoa ajava henkilö näkee tiellä hahmon, joka liftaa kyytiä. Kuljettaja ottaa liftarin kyytiin ja jatkaa matkaa. Kyytiläinen ei puhu juuri mitään ja matka jatkuu hiljaisuuden vallitessa. Myöhemmin kuljettaja huomaa liftarin kadonneen mystisesti, vaikka auto ei ollut pysähtynyt kertaakaan. Myöhemmin selviää, että kyseessä oli ollut kummitus.


title: Katoava liftari

text: Muun muassa Suomessa kerrotuissa versioissa autossa on saattanut olla useampikin henkilö, esimerkiksi pariskunta, joka on poiminut mukaansa mustiin pukeutuneen tai jopa surupukuisen naisen. Nainen on sitten kadonnut tai noussut pois tietyssä paikassa, kuten hautausmaan tai autiotalon kohdalla. Myöhemmin pariskunta on saanut kuulla, että kyseessä oli aikoja sitten kuolleen naisen haamu ja tämä oli kadonnut joko sen hautausmaan kohdalla, jossa hänen hautansa sijaitsi tai vanhan kotitalonsa tai kerrotun kuolinpaikkansa kohdalla. Joissakin muunnelmissa liftari on saattanut lainata kaulahuivia tai vastaavaa esinettä, joka tämän kadottua on jäänyt penkille muistuttamaan kyytiläisen olleen todella autossa. Esineen on myös saattanut löytää kyytiläisen haudalta tai hänen kerrotusta kuolinpaikastaan.


title: Katoava liftari

text: 1970-luvulla Suomessa kiertäneen tarinan mukaan surupukuinen naisliftari saattoi puhua kuskille Jumalasta. Tunnetun selvänäkijän Aino Kassisen mukaan liftarit olivat linnunradan sisäpihalla sijaitsevan temppelikaupungin asukkaita, joilla on viesti ihmiskunnan pelastamiseksi.


title: Katoava liftari

text: Kyytiläisellä ei ole aina välttämättä surupuku. Esimerkiksi Arkansasissa maantie 365:n varrelta tai Sveitsissä olevan Belchen-tunnelin alueelta poimitut naispukuiset liftarit ovat pukeutuneet valkoisiin vaatteisiin. Joskus kyytiläinen on ollut runnellun näköinen ja maininnut olleensa auto-onnettomuudessa.


title: Katoava liftari

text: Kaikkien tarinoiden kyytiläiset eivät ole kummituksia. Havaijilaisen version mukaan tulen, tanssin ja tulivuorten jumalatar Pele kulkee teillä ihmishahmossa ja palkitsee ystävällisiä matkalaisia. Itä-Afrikassa bantujen keskuudessa kerrotaan hengistä, joita kutsutaan "jineiksi". Bantujen versiossa jini esiintyy kaunottaren hahmossa, jonka väsynyt kuljettaja ottaa kyytiinsä, jotta pysyisi paremmin hereillä pitkällä matkalla. Jossain vaiheessa kuljettaja katsoo kyytiläistä ja huomaa järkytyksekseen, että tällä on vuohen jalat. Tässä vaiheessa nainen nauraa ja katoaa. Pahimmassa tapauksessa kuljettaja ajaa järkytyksen vuoksi ojaan tai törmää toiseen autoon - mikä olikin jinin tarkoitus.


title: Katoava liftari

text: Uuden testamentin kirjassa Apostolien teot etiopialaisen hoviherran kyydissä kulkenut Filippos kastaa hoviherran, mutta katoaa saman tien Herran hengen ottamana. Kuitenkin Filippos ilmestyy myöhemmin Asdodiin.


title: Katoava liftari

text: 1971 esitettiin Huhu-ohjelma, jossa Yleisradion TV1:n reportteriryhmä selvitti katoavan liftarin tarinan alkuperää. Kertomukset eivät johtaneet pitkälle, tapauksesta tiesi omakohtaisesti vain kertojan "ystävän työtoverin äidin asiakkaan tyttären tuttava". Huhuissa mainituilla poliisiasemilla ja huoltoasemilla ei tiedetty liftarista järkyttyneistä autoilijoista tai sinne toimitetusta laukusta.


title: Katoava liftari

text: Toimittajat löysivät kuitenkin henkilön, joka väitti itse kohdanneensa salaperäisen aaveliftarin. Ohjelmassa esitettiin hänen nimetön haastattelunsa.


title: María Farantoúri

text: María Farantoúri (, s. 28. marraskuuta 1947, Ateena) on kreikkalainen laulaja, poliitikko ja kulttuuriaktivisti, joka on tullut kansainvälisesti tunnetuksi erityisesti Míkis Theodorákiksen ja Mános Chatzidákiksen sävellysten esittäjänä. Farantoúri on esiintynyt Theodorákiksen mukana maailmalla muun muassa "Canto General" -oratorion ja "Mauthausen-sarjan" puitteissa. Hän on tehnyt kansainvälistä yhteistyötä erimaalaisten säveltäjien kanssa ja yhdistelee musiikissaan vaikutteita ympäri maailmaa kreikkalaiseen perinteeseen.


title: María Farantoúri

text: Farantoúri on vaikuttanut 1990-luvulla myös politiikassa ja edustanut Kreikan parlamentissa sosialidemokraattista PASOK-puoluetta. Farantoúria pidetään yhtenä suurista kreikkalaisista naislaulajista Nána Moúschourin ja Melína Merkoúrin ohella. Hän on tunnettu syväntummasta, suuresta äänestään ja hänen äänialansa on kontra-altto, puolentoista oktaavin äänialalla. Farantoúri on uransa aikana levyttänyt 12 eri kielellä.


title: María Farantoúri

text: María Farantoúri syntyi marraskuussa 1947 Ateenassa, Néa Ionían esikaupunkialueella. Hänen isänsä, Gerásimos, oli kotoisin Kefalonián saarelta ja äitinsä, Eléni, Kytheralta. Hän kärsi lapsuudessaan terveysongelmista ja joutui olemaan pitkiäkin aikoja sairaalassa lastenosastolla. Laulamisen hän aloitti kouluikäisenä Sýllogos Fílon Ellinikís Mousikís -kuorossa, jonka riveistä vuonna 1963 säveltäjä Míkis Theodorákis nosti esille Farantoúrin ja pyysi häntä tulemaan mukaan orkesteriinsa. Farantoúri oli ottanut klassisen laulun oppitunteja, mutta Theodorákis keskeytti hänen mezzosopraanon urasuunnitelmansa ja alkoi itse kouluttaa Farantoúria lauluilleen sopivaksi.


title: María Farantoúri

text: Farantoúri sekä Theodorákiksen orkesteri vierailivat Moskovassa vuonna 1965. Tällöon armenialainen säveltäjä Aram Hatšaturjan mieltyi Farantoúrin ääneen ja pyysi häntä jäämään Neuvostoliittoon. Farantoúri kuitenkin kieltäytyi ja jatkoi yhteistyötään ja suosiollisesti alkanutta uraansa Theodorakisin kanssa Kreikassa.


title: María Farantoúri

text: Farantoúri levytti 1966 Theodorákiksen sävellysteoksen, "Mauthausen-sarjan," debyyttialbumilleen "I balánta tou Mauthausen". Hän oli yksi teoksen kantaesittäjistä, ja Theodorákis oli sovittanut teoksen osat nimenomaan Farantoúrin äänelle. Juuri tämän vuoksi Mauthausenia kutsutaan yhdeksi osaksi Theodorákiksen ""Kýklos Farantoúria"" eli ""Farantoúri-sarjaa"". Farantoúri kiersi 1960-luvun puolivälissä esiintymässä Theodorákiksen orkesterin mukana pääosin itäisen Euroopan maissa.


title: María Farantoúri

text:
Farantoúri joutui pakenemaan Kreikassa noussutta sotilashallintoa Pariisiin sekä myöhemmin Lontooseen. Tällöin, vuosina 1967–1974, hän levytti Theodorákiksen kanssa useita juntanvastaisia protesti- ja rauhanlauluja. Näistä lauluista ajalle tyypillisimmäksi ovat nousseet muiden muassa ”To gelastó paidí (Naurava poika)”, "Sou eípan psémata pollá (He valehtelivat paljon)" ja ”Lígo akóma (Vielä vähän)”. Tuona aikana Theodorákista pidettiin poliittisena vankina Kreikassa, ja myös Farantoúri joutui olemaan maanpaossa Ranskassa, josta hän kiersi Eurooppaa esittämässä Theodorákiksen, kotimaassaan kiellettyjä, sävelmiä.
Tuolloin hän nautti suurta suosiota niin eurooppalaismedioissa kuin konserttiyleisönkin keskuudessa; häntä jopa pyydettiin jäämään Ranskaan ja alkavan kaupalliseksi laulajaksi sekä muoti-ikoniksi, mutta hän kieltäytyi. Farantoúri pääsi käymään kotimaassaan Kreikassa ainoastaan kerran, vuonna 1972, jolloin pidettiin hänen isänsä hautajaiset. Viranomaiset olivat antaneet Farantoúrille sekä hänen seurueelleen 24 tuntia aikaa maassa oleskeluun.


title: María Farantoúri

text: Farantoúri levytti Lontoon-aikanaan vuonna 1971 kitaristi John Williamsin kanssa levyllisen Federico García Lorcan runoja Theodorákiksen säveltämänä albumille "Theodorakis Songs of Freedom — Romancero Gitano". Samana vuonna Theodorákis alkoi kehittää orkesterilleen oratoriota chileläisrunoilija Pablo Nerudan runokokoelma "Canto Generaliin" perustuen. Farantoúrista tuli yksi oratorion kantaesittäjistä Arja Saijonmaan ja Petros Pandisin kanssa.


title: María Farantoúri

text: Juuri sotilasdiktatuurin kaatumisen jälkeen, lokakuussa 1974 Theodorakisin johdolla pidettiin Ateenan Pireuksen suurella Karaiskakis-stadionilla suuri konsertti, jossa esiintyi monia maanpaossa olleita laulajia. Paikalla oli kuulemassa noin 40 000 ihmistä. Farantourin lisäksi esiintymässä olivat muun massa George Dalaras, Melina Merkouri ja Mariza Koch. Konsertti taltioitiin nimellä "Ta tragoudia tis fotias" ("Tulen lauluja") ja se televisioitiin kansainvälisesti.


title: María Farantoúri

text: Vuonna 1977 Farantoúri levytti albumin "Tragoúdia diamartyrías apó ólo ton kósmo", johon oli koottu aikakauden suosittuja, etenkin latinalaisamerikkalaisia lauluja. Albumi sisältää muun muassa Victor Jaran ja Violeta Parran lauluja sekä negrospirituaaleja. Albumi myi kultalevyyn oikeuttavan määrän. Saman vuosikymmenen lopulla Farantoúri levytti myös albumillisen Bertolt Brechtin ja Kurt Weillin lauluja (”I Tzéni ton peiratón (Piraatti-Jenny)”, ”Alabama song”) ja teki yhteistyötä kreikkalaissäveltäjä Mános Loḯzoksen kanssa levyttäen hänen kappaleitaan muun muassa albumille "Ta Négrika".


title: María Farantoúri

text: Farantoúri aloitti sittemmin vuosia kestäneen yhteistyönsä kreikkalaissäveltäjä Mános Chatzidákiksen kanssa albumilla "I Epochí tis Melissánthis" vuonna 1980. Seuraavana vuonna hän esiintyi puolestaan Theodorákiksen kanssa Kuubassa konsertissa, jossa oli edustettuna Kuuban silloinen poliittinen johto, mukaan lukien Fidel Castro. Samana vuosikymmenenä hän piti useita suuria konsertteja Ateenassa Herodes Atticuksen odeionilla muun muassa Zubin Mehtan, Jan Garbarekin ja Eléni Karaḯndroun kanssa. Karaḯndroun kanssa Farantoúri levytti myöhemminkin muun muassa konserttitallenteen "Elegy of the Uprooting" vuonna 2005. Tällöin, 1980-luvun puolivälin jälkeen, hän vetäytyi julkisuudesta parin vuoden ajaksi lapsensa syntymän sekä kansanedustajuuden vuoksi. Vuonna 1987 Farantoúri kuitenkin vieraili Espanjassa talossa, jossa runoilija Federico Garcia Lorca oli syntynyt ja jossa Garcia Lorcan sisko, Isabel Garcia Lorca asui vielä tuolloin. Farantoúri lauloi runoilija Garcia Lorcan siskolle sekä maalari José Caballerolle lauluja Theodorakisin säveltämästä, kreikankielisestä "Romanceros Gitanos" -laulusarjasta.


title: María Farantoúri

text: Vuosikymmenen vaihteessa Farantoúri levytti muun muassa Mercedes Sosan ja Dionýsis Savvópouloksen kanssa albumin "17 Songs", joka sisältää yhteensä 17 laulua, kreikaksi, englanniksi, portugaliksi, italiaksi, saksaksi, ranskaksi ja espanjaksi. Orkesteria johti kuubalainen Leo Brouwer ja tuottajana toimi Vangelis, jonka kanssa Farantoúri on tehnyt aiemminkin yhteistyötä. Farantoúrin pitkäaikainen ystävä ja työtoveri on myös turkkilainen säveltäjä ja kirjailija Zülfü Livaneli, jonka kanssa hän on pitänyt useita konsertteja 1970-luvun lopulta lähtien Kreikan ja Turkin suhteiden ja solidaarisuuden vaalimisen puolesta. Tunnetuimpia heidän yhteisistä lauluistaan ovat Livanelin säveltämät ”San to metanásti (Siirtolaisen lailla) ja ”Leïlim léi”. Farantoúri on myös konsertoinut naistriona kreikkalaiskollegoidensa Élli Paspalán ja Savína Giannátoun kanssa 1990-luvun lopulta lähtien. Saman vuosikymmenen puolivälissä Farantoúri tutustui italialaiseen Lucio Dallaan, jonka lauluja Farantoúri lauloi albumille "I María Farantoúri tragoudá Lucio Dalla", kreikaksi ja italiaksi. Tämän albumin lauluista etenkin "Caruso" on jäänyt pysyvästi Farantoúrin ohjelmistoon.


title: María Farantoúri

text: Vuonna 1998 hän levytti yhteistyössä Theodorákiksen ja saksalaisen levy-yhtiö Peregrina Musicin kanssa kaksi albumia ("Serenátes" sekä "Ásmata") Theodorákiksen ennen julkaisemattomia kappaleita. Vuosituhannen alussa Farantoúri julkaisi säveltäjä Léna Plátonoksen kanssa yhteistyöalbumin "I tríti pórta" sekä konserttitallenteen "Énas aiónas ellinikó tragoúdi", joka on kokoelma kreikkalaisista kansanlauluista vuosisadan ajalta. Lisäksi Farantoúri piti Federico Garcia Lorcan syntymän 100-vuotisjuhlan kunniaksi konsertin Ateenan konserttitalossa vuonna 2002. Tällöin hän esitti kappaleita "Romanceros Gitanos" -laulusarjasta, Chatzidákiksen niin ikään kreikankielisestä "Matoménos Gámos" -kokoelmasta sekä Garcia Lorcan runoihin tehtyjä espanjalaisia lauluja, "Canciones Populares". Konsertti taltioitiin albumille "Tou fengarioú ta páthi".


title: María Farantoúri

text:
Farantoúri levytti vuonna 2010 yhdysvaltalaisen jazzsaksofonistin Charles Lloydin kanssa yhteisen "Athens Concert" -albumin, joka yhdistelee perinteikästä kreikkalaista kansanmusiikkia ja uutta jazzia. He tekivät Ateenan-konsertin lisäksi useita konsertteja ympäri Eurooppaa ja vierailivat Yhdysvalloissa. Farantoúri esiintyi myös vierailevana tähtenä New Yorkissa, Metropolitan Museum of Artissa Lloydin 75-vuotisjuhlakonsertissa alkuvuodesta 2013. Farantoúri ja Lloyd olivat tavanneet toisensa ensimmäisen kerran vuonna 2002 Kalifornian Santa Barbarassa, jossa Farantoúri oli pitämässä konserttia.
Vuonna 2011 Farantoúri teki berliiniläisen kamarimusiikkiorkesterin ja turkkilaisen säveltäjän ja saz-muusikon Taner Akyolin kanssa kreikkalaista ja anatolialaista musiikkiperinteitä sekoittavan albumin, "Maria Farantouri Sings Taner Akyol." Syyskuussa 2013 hän juhlisti 50-vuotistaiteilijajuhlavuottaan Ateenassa Herodes Atticuksen odeionilla, "Chtes árchisa na tragoudó" -konsertilla useiden muiden kreikkalaisartistien kanssa. Konserttiyleisössä olivat läsnä muun muassa Theodorákis ja Karaḯndrou sekä Aléxis Tsípras.


title: María Farantoúri

text: Farantoúri on tehnyt useita Euroopan-kiertueita Theodorákiksen kanssa, mutta viime vuosina hänen säestäjinään ovat toimineet saksalaiset Henning Schmiedt, Volker Schlott ja Jens Naumilkat. Syksyllä 2015 Farantoúri teki tällä kokoonpanolla sekä pitkäaikaisen kollegansa, Giórgos Ntaláraksen kanssa "Mikis Theodorakis 90" -kiertueen Euroopassa; he vierailivat sen aikana muun muassa Helsingissä. Farantoúri on ollut Suomessa aiemminkin, muun muassa heinäkuussa 2003 Kaustisella ja Helsingin Kulttuuritalolla 1967. Farantouri vieraili niin ikään Suomessa marraskuussa 2017, Helsingin Kulttuuritalolla, eläkkeellä olevan kreikan kielen lehtori Jussi Korhosen kutsumana.


title: María Farantoúri

text: Toukokuussa 2016 Farantoúri vieraili nuorten kreikkalaisten laulaja- ja lauluntekijäkaksosten Michális ja Pantelís Kalogerákiksen levyllä "Prosopikó", jolla Farantoúri lauloi muun muassa Bertolt Brechtin tekstiin sävelletyn kappaleen "Ta patómata (Lattiat)". Kesällä 2016 Farantoúri osallistui Yhdistyneiden kansakuntien alaisen Fundación Onuart -säätiön järjestämään "Mediterranean Concert" -konserttiin Yhdistyneiden kansakuntien ihmisoikeusneuvoston päämajassa, Palace of Nationsissa, Genevessä. Konsertin muita osanottajia olivat muun muassa espanjalainen Maria del Mar Bonet sekä tunisialainen Yosra Zekri.


title: María Farantoúri

text: Vuonna 2004 Kreikan silloinen presidentti Konstantínos Stefanópoulos myönsi Farantoúrille Feniksin ritarikunnan kultaisen ansioristin työstään kreikkalaisen musiikin edistämisestä. Ranskalaislehti "Le Monde" kutsui Farantoúria "Välimeren Joan Baeziksi" ja brittiläinen "The Guardian" kertoi arvostelussaan Farantoúrin äänen olevan "lahja Olympoksen jumalilta".Lokakuussa 2014 Farantoúri vastaanotti San Remossa, Italiassa laulaja Luigi Tencon kunniaksi perustetun palkinnon, "Premio Tencon". Palkinto myönnettiin Farantoúrille tunnustuksena kreikkalaisen musiikin levittämisestä maan rajojen ulkopuolella. Palkinto on myönnetty aikaisemmin muun muassa Leonard Cohenille, Cesaria Evoralle sekä Joni Mitchellille.


title: María Farantoúri

text: Syyskuussa 2017 Farantoúri palkittiin kansainvälisellä Liber Press -palkinnolla Gironassa, Kataloniassa. Palkinto myönnettiin hänen "vertaansa vailla olevasta äänestään ja tulkinnastaan".


title: María Farantoúri

text: Yhdysvaltalainen jazzmuusikko Nels Cline on omistanut Farantoúrille "Angelica"-albumillaan kappaleen ”Maria Alone (for Maria Farandouri)”.


title: María Farantoúri

text: Farantoúrin puoliso on PASOK-puolueen poliitikko Tilémachos Chytíris. Farantoúri tapasi Chytírisin ollessaan diktatuurin aikana Italiassa maanpaossa. Heillä on vuonna 1985 syntynyt poika, Stéfanos, joka asuu New Yorkissa ja on niin ikään muusikko. Theodorákiksen maailmankiertueella 1970-luvulla Farantoúri ystävystyi suomalaislaulaja Arja Saijonmaan kanssa.


title: María Farantoúri

text: Sotilasjuntan aikaan Farantoúri asui enimmäkseen Lontoossa, mutta etenkin 1970-luvun alussa, maailmankiertueen aikaan myös Pariisissa. Nykyisin hän asuu Ateenassa.


title: María Farantoúri

text: Sotilasjuntan aikaan Farantoúri muutti useiden kreikkalaisten tavoin maastaan pois vastalauseena diktatuurille. Kotimaassaan tiukasti kielletyn Theodorákiksen musiikin avulla hän toi esille maanmiestensä kärsimyksen ja antoi näkyvyyttä Kreikan tapahtumille. Hän onkin sanonut tuota aikaa ajaksi, jolloin ”artistien täytyi olla eturintamassa”. Hän saikin lauluillaan kansainvälistä huomiota.


title: María Farantoúri

text: Vuonna 1989 Farantoúri valittiin vaalikaudeksi Kreikan parlamenttiin sosialidemokraattisen PASOK-puolueen listoilta. Hän oli parlamentin jäsen vuosina 1989–1993. Tällöin hän työskenteli Melína Merkoúrin sekä Stávros Bénoksen kanssa kulttuuriasioissa. Farantoúri on tehnyt työtä myös demokratian ja ihmisoikeuksien puolestapuhujana ja on käynyt esimerkiksi Iranissa tapaamassa naisten oikeuksien agendalla Maryam Rajavia, joka on toinen Kansan mujahedin -järjestön johtajista. Farantoúri pitää itseään kuitenkin ensisijaisesti taiteilijana, ei poliitikkona. Albumillaan "Maria Farantouri Sings Taner Akyol" hän ottaa kantaa kurdien asemaan Turkissa.


title: María Farantoúri

text: Farantoúri on yleisesti tunnettu raskaasta, sävyltään tummasta, eeppisestä äänestään. Hänen musiikillinen skaalansa on hyvin vaihteleva. Hän on laulanut uransa aikana niin kreikankielisiä vastarintalauluja kuin myös George Gershwinin ja Charles Lloydin amerikkalaista jazzia. Uransa alkuvaihessa sotilasjuntan aikana hänen ääntänsä pidettiin lähes symbolisena Kreikan vastarintaliikkeelle. Theodorákiksen laulut vaihtelivat eeppisistä suurteoksista (Canto General) rock-tyylisiin poliittisiin lauluihin (”To sfageío (Teurastamo)”) sekä melodisiin laulelmiin (”Sto perigiáli to kryfó (Salaisella rannalla)”).


title: María Farantoúri

text: Maailmanmusiikkia Farantoúri levytti ensimmäisen kerran levyllään "Tragoúdia diamartyrías apó ólo ton kósmo", johon oli koottu aikakauden suosittuja, etenkin latinalaisamerikkalaisia nueva cancion -liikkeen lauluja sekä negrospirituaaleja. Farantoúri on tehnyt useita levyjä kreikkalaista "éntechno"-taidemusiikkia käyttäen. Tämä musiikki on orkesterijohtoista taidemusiikkia, jossa laadukas teksti ja melodisuus ovat keskeisessä osassa.


title: María Farantoúri

text: Monet kriitikot ovat kehuneet Farantoúrin äänen voimakkuutta, melodisuutta sekä tunnepitoisuutta. Kriitikko Paul Lloyd on kuvannut australialaisessa The Advertiser -lehdessä Farantoúrin ääntä "jännittäväksi, kauniiksi, vaikuttavaksi ja koskettavaksi". Toimittaja ja kirjailija Edward W. Batchelder on kirjoittanut: "jos Delacroix'n maalauksella "Vapaus johtaa kansaa" olisi ääni, se kuulostaisi kutakuinkin samalta kuin Farantoúrin altto — soiden selvänä ja puhtaana, ollen tietyllä tavalla kannustava ja tummasävyinen, sekä syvää viisautta sisältävä". Kriitikko Mylène Rizzi on puolestaan kirjoittanut Galerie-lehdessä, että ”Maríalle on suotu ääni ja uskomaton karisma ja hän yhdistää niitä pettämättömään vaatimattomuuteen, lämpöön ja silkkaan ystävällisyyteen, myös ylivoimaisen koskettavaan vilpittömyyteen”.


title: Fonovox

text: Fonovox oli vuosina 1970–1978 toiminut suomalainen levy-yhtiö, jota johti Henry Haapalainen. Levy-yhtiö harjoitti julkaisutoimintaa myös Titan- ja Hitvox-merkeillä. Levy-yhtiön artisteja olivat mm. Tapio Heinonen, Salomon, Paajanen, Reijo Taipale, Markku Suominen, Eero Aven, Rock Cadillac sekä toisinaan myös Haapalainen itse.


title: Fonovox

text: Levymerkin pääpaino oli suomalaisen iskelmämusiikin julkaisemisessa, mutta tuotantoon mahtui myös rock-musiikkia. Uuden musiikin ohella Fonovox julkaisi myös mm. Olavi Virran, Erkki Junkkarisen ja Henry Theelin kokoelmia artistien tuotannon siltä osin kuin tuottajan suoja-aika oli päättynyt (suoja-aika tuolloin 25 vuotta, nykyisin 50 vuotta).


title: Fonovox

text: Levy-yhtiön toiminta päättyi vuonna 1978 konkurssiin.


title: Avo Heyskanen

text: Avo Heyskanen oli vuosina 1989–1990 levyttänyt suomalainen rockyhtye. Yhtyeessä musisoivat Juha Lampikari (rummut, koskettimet, laulu), Jari Räsänen (laulu, kitara), Ismo Forss (basso) ja Pekka Stirkkinen (kitara, laulu).


title: Avo Heyskanen

text: Yhtyeen ensijulkaisu oli v. 1989 ilmestynyt Parlophonen kustantama single "Köyhää / Kybiini". Yhtyeen kenties tunnetuin kappale puolestaan kuultiin seuraavan singlen "Antakaa avuttomien nauraa / Itsevarmuus" a-puolella.


title: Avo Heyskanen

text: Yhtyeen nimeä kantanut Pedro Hietasen tuottama esikoisalbumi ilmestyi v. 1989. Jatkoa seurasi seuraavana vuonna "Tekokuun toinen" albumin muodossa. Levyt eivät kuitenkaan herättäneet niin suurta huomiota kuin pikkuhitti "Antakaa avuttomien nauraa" antoi ymmärtämään ja yhtyeen yhteistyö Parlophonen kanssa päättyikin.


title: Avo Heyskanen

text: Yhtyeen viimeiseksi julkaistuksi jäi v. 1990 ilmestynyt Bluelight-levymerkin julkaisema promosinkku "Hei kello mä oon aikapommi / Pieni ja kaunis laulu".


title: Juhannusvalssi

text: Juhannusvalssi on vuonna 1977 julkaistu Mikko Järvisen albumi.


title: Illan hämärtyessä

text: Illan hämärtyessä on vuonna 1978 julkaistu Mikko Järvisen albumi.


title: Kaipuu (Mikko Järvisen albumi)

text: Kaipuu on vuonna 1979 julkaistu Mikko Järvisen albumi.


title: Kun ilta ehtii

text: Kun ilta ehtii on vuonna 1980 julkaistu Mikko Järvisen albumi.


title: Mattsson

text: Matson, Mattsson ja Mattson ovat ruotsalaisperäisiä sukunimiä. Suomessa Mattssoneja on asunut muun muassa Ahvenanmaalla.


title: Tan Son Nhatin kansainvälinen lentoasema

text: Tan Son Nhat kansainvälinen lentoasema () on kansainvälinen lentoasema Vietnamissa. Se sijaitsee seitsemän kilometrin päässä Hồ Chí Minhin kaupungista. Lentoasema otettiin käyttöön vuonna 1932.


title: Anna mun ajoissa tietää

text: Anna mun ajoissa tietää on vuonna 2001 julkaistu "20 suosikkia" -sarjaan kuuluva Markku Aron kokoelmalevy.


title: Etsin kunnes löydän sun

text: Etsin kunnes löydän sun on vuonna 1995 julkaistu 20 suosikkia -sarjaan kuuluva Markku Aron kokoelmalevy.


title: Etsin kunnes löydän sun

text: Albumin nimikkokappale ”Etsin kunnes löydän sun” on käännös italialaisen Salvatore Cutugnon ja Pasquale Lositon säveltämästä kappaleesta ”Oasis”, joka julkaistiin Italiassa vuonna 1975. Markku Aron esittämä versio julkaistiin vuonna 1976. Suomenkielisen tekstin on tehnyt Chrisse Johansson. Ranskankielinen versio, jonka Joe Dassin levytti vuonna 1975, on nimeltään ”Et si tu n'existais pas”.


title: Etsin kunnes löydän sun

text: Markku Aron alkuperäinen "Etsin kunnes löydän sun" -albumi julkaistiin vuonna 1976. Se on siis eri levy kuin vuonna 1995 julkaistu kokoelma. Vuoden 1976 albumi oli Finnlevyn/Scandian/Finndiscin julkaisemalla myyntilistalla neljäntenä joulukuussa 1976. Seuraavana vuonna "Etsin kunnes löydän sun" ylitti kultalevyrajan.


title: Lalaika

text: Lalaika on vuonna 1996 julkaistu, "20 suosikkia" -sarjaan kuuluva Ann Christinen kokoelmalevy.


title: Ne kesäyöt

text: 20 suosikkia – Ne kesäyöt on vuonna 1997 20 suosikkia -sarjassa julkaistu Ankin kokoelmalevy.


title: Anki

text: Anki voi tarkoittaa ainakin seuraavia:


title: Syyslaulu (albumi)

text: 20 suosikkia – Syyslaulu on vuonna 1995 20 suosikkia -sarjassa julkaistu Ankin ja Cumulus-yhtyeen kokoelmalevy.


title: Roger Donaldson

text: Roger Donaldson (s. 15. marraskuuta 1945) on elokuvaohjaaja. Hän syntyi Ballaratissa, Australiassa, mutta on asunut vuodesta 1965 Uudessa-Seelannissa.


title: Roger Donaldson

text: Donaldsonin ensimmäinen elokuva "Sleeping Dogs" on vuodelta 1977. Myöhemmistä töistä suurimpia menestyksiä ovat olleet "Bounty – kapina laivalla" (1984) ja "Peto" (1995).


title: Roger Donaldson

text: Donaldson oli vuonna 1984 ehdolla Cannesin elokuvajuhlien Kultaisen palmun saajaksi. Hänen poikansa Chris on olympiaurheilija.


title: Ballarat

text: Ballarat on sisämaakaupunki Victoriassa, Australiassa. Se sijaitsee Melbournesta noin 105 kilometriä luoteeseen.


title: Ballarat

text: Ballaratin lähistöltä vuonna 1851 löydetty kulta aiheutti kaupungin asukasluvussa voimakkaan nousun. Kasvu alkoi hidastua vuosisadan lopulla osin Melbournen vaikutuksesta, ja nykyisin asukkaita on 100 283 (2014).


title: Ballarat

text: Ballarat perustettiin alun alkaen vuonna 1838. Paikan nimi oli paikallisesta aboriginaalimurteesta johdettu "Ballaarat", jonka kirjoitusasusta sittemmin pudotettiin ylimääräinen a-kirjain. Australian historiassa poikkeuksellinen Eurekan kapina tapahtui kaupungissa 3. joulukuuta 1854.


title: Ballarat

text: Liikenneyhteydet Melbourneen ovat hyvät. Nähtävyyksien joukossa on vuonna 1884 perustettu Ballaratin kuvataidegalleria.


title: Peter Medak

text: Peter Medak (s. 23. joulukuuta 1937) on unkarilainen elokuvaohjaaja, joka syntyi juutalaiseen perheeseen Budapestissä ja muutti vuonna 1956 Britanniaan.


title: Peter Medak

text: Medak oli ehdolla Cannesin Kultaisen palmun saajaksi työstään elokuvassa "The Ruling Class" (1972). Myöhempiä menestyksiä ovat olleet "Lapsenvahti" (1980), "Mafian otteessa" (1993) ja "Peto II" (1998).